hotchpotch/miracl-hf-unified huggingface dataset:
సామి వెంకటాచలం శెట్టి
సామి వెంకటాచలం శెట్టి, వ్యాపారవేత్త, కాంగ్రేసు పార్టీ రాజకీయ నాయకుడు మరియు మద్రాసు కార్పోరేషన్ యొక్క ప్రథమ కాంగ్రేసు అధ్యక్షుడు (మేయరు అన్నపదం అప్పట్లో వాడుకలో లేదు). వెంకటాచలం శెట్టి, 1887 లో అప్పటి గుంటూరు జిల్లా, ఒంగోలు తాలూకాలోని అల్లూరు లో ఒక కోమటి కుటుంబంలో జన్మించాడు. జిల్లాలోనే పెద్ద వ్యాపారవేత్తగా ఎదిగాడు. 1911 నుండి మద్రాసులో వ్యాపారం చేయటం ప్రారంభించాడు. ముఖ్యంగా మిర్చి మరియు పప్పుదినుసుల కమిషన్ ఏజెంటుగానూ, ప్రత్తి వస్తువు డీలరుగానూ, నూనె, బొగ్గు మరియు సిమెంటు కంపెనీల ఏజెంటుగానూ వ్యవహరించాడు. బ్యాంకులు, ఇన్సూరెన్సు కంపెనీల డైరెక్టరుగా ఉన్నాడు. వైశ్య సంఘాల్లో చురుగ్గా పనిచేసేవాడు. కన్యకాపరమేశ్వరీ దేవస్థాన పాలకబోర్డు సభ్యుడు. అనేక ధర్మసంస్థలు, పాఠశాలలకు ట్రస్టీ. వైశ్యాభివృద్ధికి పాటుబడ్డాడు.
ఈయన 1923 నుండి 1929 వరకు మద్రాసు శాసనమండలిలో సభ్యునిగా పనిచేశాడు. ఈయన రెండవ, మూడవ మరియు నాలుగవ మద్రాసు శాసనమండళ్ల లో సభ్యుడు. 1925లో బందరు ఆంధ్రమహాసభ అధ్యక్ష్యుడిగా ఎన్నికయ్యాడు.
1933లో ఆర్థిక మాంద్యం యొక్క ప్రభావాన్ని అధ్యయనం చేసి, ప్రభుత్వం తీసుకోవలసిన చర్యలను సూచించడానికి ఏర్పాటు చేసిన కమిటీలో దక్షిణ భారత వర్తక సంఘం ప్రతినిధిగా వెంకటాచలం శెట్టి సభ్యునిగా పనిచేశాడు. 1934లో ఢిల్లీలోని కేంద్ర శాసనసభకు, ఆర్.కె.షణ్ముగం శెట్టిని ఓడించి ఎన్నికయ్యాడు.
వెంకటాచలం శెట్టి 1958 నవంబరు 2న మద్రాసులోని తన స్వగృహంలో కన్నుమూశాడు.
తథాగత్ అవతార్ తులసి
తథాగత్ అవతార్ తులసి (జననం: సెప్టెంబరు 9, 1987) బీహార్ కు చెందిన భౌతిక శాస్త్రవేత్త. బాల మేధావిగా పేరు గాంచాడు. ఉన్నత పాఠశాల విద్యను తొమ్మిదేళ్ళకు, బీయస్సీ పదేళ్ళకూ, పన్నెండేళ్ళకు ఎమ్మెస్సీ పూర్తి చేయడం ద్వారా గిన్నిస్ బుక్ లోకి ప్రవేశించాడు. 21 ఏళ్ళ వయసులో ఆగస్టు 2009 న ఇండియన్ ఇన్‌స్టిట్యూట్ ఆఫ్ సైన్స్ నుంచి పీహెచ్ డీ పట్టా పొందాడు. 2010 జూలైలో ఐఐటీ ముంబై, భౌతిక శాస్త్ర విభాగంలో అసిస్టెంట్ ప్రొఫెసర్ గా చేరాడు.
తథాగత్ బీహార్ రాజధాని యైన పాట్నాలో జన్మించాడు. 9 ఏళ్లకే ఉన్నత పాఠశాల విద్యను,10 ఏళ్ళకే బీయస్సీ, పన్నెండేళ్ళకు ఎమ్మెస్సీ పూర్తి చేయడం ద్వారా గిన్నిస్ బుక్ లోకి పేరు నమోదు చేసుకున్నాడు.
అయ్యవారిపల్లె (మార్కాపురం)
అయ్యవారిపల్లె, ప్రకాశం జిల్లా, మార్కాపురం మండలానికి చెందిన గ్రామము
ఎం. ఎస్. విశ్వనాథన్
ఎమ్మెస్ విశ్వనాథన్ (జూన్ 24, 1928 - జూలై 14, 2015) దక్షిణ భారతదేశానికి చెందిన ఒక ప్రముఖ సంగీత దర్శకుడు. తెలుగు, తమిళ, మలయాళం మొదలైన భాషల్లో దాదాపు పన్నెండువందల సినిమాలకు సంగీతాన్ని అందించారు. 14 జూలై 2015న చెన్నైలోని ఓ ప్రైవేటు ఆసుపత్రిలో మరణించారు.
విశ్వనాథన్ కేరళ రాష్ట్రంలో పాలక్కాడ్ తాలూకాలో ఎలప్పళి గ్రామంలో సుబ్రమణియణ్, నారాయణి కుట్టి లకు జూన్ 24, 1928 తేదీన జన్మించాడు. మూడేళ్ల వయసులోనే తండ్రి, సుబ్రమణియణ్ చనిపోతే, దక్షిణ కణ్ణనూరులో ఉన్న తాతగారి వద్ద పెరిగాడు. తాతగారు ఆ ఊళ్లో జైలు వార్డెన్. నీలకంఠ భాగవతార్ గారి దగ్గర మూడేళ్ల పాటు సంగీతం నేర్చుకున్నాడు. పదమూడేళ్ల వయసులోనే మూడు గంటల పాటు నిర్విరామంగా సంగీత కచేరి చేసి అందరి ప్రశంసలు పొందాడు. జైలు డే రోజు ఖైదీలతో "హరిశ్చంద్ర" నాటకం వేయించారు, అందులో లోహితాస్యునిగా విశ్వనాధన్ అదరగొట్టేశాడు. దానితో ఖైదీలందరూ సినిమాలలో ప్రయత్నించు అని ప్రోత్సహించారు.
అది 1941వ సంవత్సరం. ఆ రోజు విజయదశమి, మద్రాసులో తొలిసారి పాదం మోపాడు విశ్వనాధన్. మేనమామ సహాయంతో, జూపిటర్ పిక్చర్స్ అధినేతలు ఎమ్.సుందరం చెట్టియార్, మొహిద్దీన్ లను కలిశాడు. న్యూటోన్ స్టూడియాలో మెకప్ టెస్ట్ చేశారు. ఆ పాత్రకు నీవు పనికిరావు, మళ్ళీ తర్వాత చూద్దాం అని చెప్పి వెళ్లిపోయారు. అదే నిర్మాతలను కలిసి, అక్కడే ఆఫీస్ బాయ్ గా పనిచేయడం మొదలుపెట్టాడు. ఓ పక్క ఆఫీస్ బాయ్ గా చేస్తూనే మరో పక్క జూపిటర్ సంస్థ తీసిన "కుబేర కుచేల" సినిమాలో సేవకునిగా చిన్న వేషం వేశాడు. నటుడు కావడానికి తన ఆకారము, పర్సనాలిటి సరిపోదని తనకే అర్ధమైపోయింది. అందుకే సంగీత విభాగంలొనే కృషి చేసి పైకి రావాలని నిర్ణయించుకున్నాడు. సేలంలో మోడ్రన్ థియేటర్స్ అనే సంస్థ ఉంది. అక్కడ సంగీత దర్శకుడు కె.వి.మహదేవన్ ఉన్నారని తెలుసుకొని వెళ్లి కలిశాడు. విశ్వనాధన్ తో ఓ పాట పాడించుకున్నారు మహాదేవన్ గారు. అన్నం ఉడికిందో లేదో తెలుసుకోవడానికి ఒక్క మెతుకు చాలు అన్నట్లుగా, ఆ ఒక్క పాట తోనే విశ్వనాధన్ లోని ప్రతిభని గుర్తించారు మహాదేవన్. నువ్వు సరాసరి సెంట్రల్ స్టూడియోకి వెళ్లు అక్కడ పని దొరుకుతుంది అని చెప్పారు. సెంట్రల్ స్టూడియోలో ఎస్.ఎమ్.సుబ్బయ్య నాయుడు సంగీత దర్శకునిగా ఉన్నారు. ఆ ట్రూపులో హార్మోనిస్ట్ గా చేరాడు. అక్కడే "రామమూర్తి" (తిరుచారాపల్లి కృష్ణస్వామి రామమూర్తి) తో స్నేహం ఏర్పడింది. అలా చాలా రోజులు సుబ్బరామన్ దగ్గర సహాయకునిగా పనిచేశారు ఇద్దరు.. సుబ్బరామన్ దగ్గర ఉన్నప్పుడే ఘంటసాల, సుసర్ల దక్షిణామూర్తి, టి.జి.లింగప్ప, గోవర్ధనం పరిచయమయ్యారు.
ఇలా కొద్ది రోజులు గడిచాక ఎమ్జీఅర్ హీరోగా "జనోవా" అనే సినిమాకి సంగీత దర్శకత్వం చేసే అవకాశం విశ్వనాధన్ కు వచ్చింది. ఒకే రోజు నాలుగు పాటలు చేశాడు. అవి సాయంత్రం సుబ్బరామన్ కు వినిపిద్దామని అనుకున్నాడు. కాని ఈలోపే వినకూడదని అనుకున్న వార్త వినాల్సి వచ్చింది, సుబ్బరామన్ చనిపోయారు అని. అప్పటికే సుబ్బరామన్ చేతిలో ఏడు సినిమాల దాకా ఉన్నాయి. వాటిని విశ్వనాధన్ - రామమూర్తిలు కలిసి పూర్తిచేసారు. అప్పటికే సుబ్బరామన్ దేవదాసు సినిమాకి 7 పాటలకు బాణీలు చేశారు. మిగిలిన రెండు పాటలు "జగమే మాయ బ్రతుకే మాయ", బాలసరస్వతి పాడిన "ఇంత తెలిసియుండి" అను పాటలను కూడా స్వరపరిచారు. ఇలా సుబ్బరామన్ ఒప్పుకున్న తెలుగు, తమిళం చిత్రాలను ఎంతో చిత్తశుద్ధితో సకాలంలో పూర్తి చేశారు. ఇక ఆ తరువాత వీరిద్దరు కలిసి ఎన్నో చిత్రాలకు కలిసి సంగీత దర్శకత్వం చేశారు. 1965 లో కొన్ని కారణాల రీత్యా ఇద్దరూ విడివిడిగా సినిమాలు చేయాలని నిర్ణయించుకున్నారు. దాదాపు 30 ఏళ్లు ఇద్దరూ కలుసుకోలేదు. ఆ తర్వాత విశ్వనాధన్ సోలోగా 700 సినిమాలకు (తమిళం 510, మలయాళం -76, కన్నడం - 3, తెలుగులో 70) పైగా స్వర సారథ్యం వహించారు.
జిల్లా కలెక్టరు కార్యాలయం
భారత దేశంలోని భూభాగాన్ని అంతా రెవెన్యూ జిల్లాలుగా విభజించారు. ప్రతీ జిల్లాను పరిపాలించటానికి కేంద్ర ప్రభుత్వ పరిధిలో ఉన్న యూనియన్ పబ్లిక్ సర్వీసు కమిషన్ (UPSC) నిర్వహించే సివిల్ సర్వీసుల పరీక్షలలో ఉత్తీర్ణులైన ఐ.ఏ.ఎస్ అధికార్లను నియమిస్తారు. వారిని జిల్లా కలెక్టర్లు అంటారు. ఈ జిల్లా కలెక్టరు, జిల్లా పరిపాలన చూస్తాడు. ప్రతీ జిల్లాలో ఎంచుమించుగా 30 లక్షల జనాభావుంటారు. భారతదేశంలో రమారమిగా 500 జిల్లాలు ఉన్నట్లు అంచనా. ఒక్కో జిల్లాకు ఒక కలెక్టరు (ఐ.ఎ.ఎస్. ఉత్తీర్ణులై 8 సంవత్సరాల అనుభవం సంపాదించిన వారిని జిల్లా కలెక్టర్లుగా నియమిస్తారు), మరొక జాయింటు కలెక్టరు (జె.సి క్లుప్తంగా) ఉంటాడు. జె.సి. కూడా ఐ.ఎ.ఎస్ ఉత్తీర్ణుడై, పరిపాలనా రంగంలో అనుభవం సంపాదించడానికి, జిల్లా కలెక్టరు అజమాయిషీలో, జిల్లాలోని ఒక రెవెన్యూ డివిజన్కి అధిపతిగా ఉండి, ఆ రెవెన్యూ డివిజనును పాలిస్తాడు. ఆ పాలన లో, వచ్చేసమస్యలను, జె.సి. పరిష్కరించలేక పోతే, కలెక్టరు సలహాతో వాటిని పరిష్కరిస్తాడు. ఆ విధంగా భవిష్యత్తు కలెక్టర్లు రూపు దిద్దుకుంటారు. భారతదేశంలో ఉన్న జిల్లాలను మరలా రెవెన్యూ డివిజన్లుగా (రెండు లేదా మూడు రెవెన్యూ డివిజన్లు) విడదీసారు. ఒక్కొక్క రెవెన్యూ డివిజనుకి ఒక్కొక్క ఐ.ఏ.ఎస్ (శిక్షణ కోసం) ఉంటాడు. ఆ విధంగా 500 జిల్లాలకు 500 మంది ఐ.ఏ.ఎస్ అధికార్లు, 1000 నుంచి 1200 రెవెన్యూడివిజన్లకి 1000 నుంచి 1200 మంది శిక్షణ పొందుతున్న ఐ.ఏ.ఎస్. అధికార్లు మొత్తం 1500 నుంచి 1700 ఐ.ఏ.ఎస్ అధికార్లు భారత దేశంలోని జిల్లాల పరిపాలనలో ఉంటారు. ఒక రెవిన్యూ డివిజన్ అధికారి అజమాయిషీలో కొన్ని తహసీల్దారు కార్యాలయాలు వుంటాయి.
ఈ క్రింద ఇవ్వబడిన సమాచారం విశాఖపట్నం జిల్లా కార్యాలయంలోని సమాచార హక్కు ఫలకాల ఆధారంగా ఇవ్వబడింది. ఇతర జిల్లాలవివరాలకు కొంత తేడా వుండవచ్చని గమనించండి.
సూర్యదేవర అన్నపూర్ణమ్మ
సూర్యదేవర అన్నపూర్ణమ్మ (1903 - 1985) గుంటూరు జిల్లా తెనాలి తాలూకాలో చారిత్రక ప్రసిద్ధి గాంచిన చేబ్రోలు గ్రామములో వాసిరెడ్డి నాగయ్యకు జన్మించింది. సూర్యదేవర వెంకటప్పయ్య భార్య. ప్రముఖ స్వాతంత్ర్య యోధురాలు. 1930లో ఉప్పు సత్యాగ్రహములో పాల్గొని అరెస్ట్ చేయబడింది. సహాయ నిరాకరణోద్యములో పాల్గొని సంవత్సరము బాటు వెల్లూరు, కన్ననూరు కారాగారములల్లో బంధించబడింది. 1940 - 1942 మధ్య ఉధృతముగా బ్రిటిష్ వారికి వ్యతిరేకముగా పలు అందోళనలు చేసింది. 1947-48 లో హైదరాబాదు రాష్ట్రము భారతదేశములో విలీనానికై అందోళన సాగించి మధిర జైలులో నిర్బంధించబడింది. కృష్ణా జిల్లా వీరులపాడులో ఆడపిల్లల కోసం పాఠశాల పెట్టింది. కొంత కాలం కృష్ణా జిల్లా పరిషత్ ఉపాధ్యక్షురాలిగా పనిచేసింది.
గోగినేని భారతీదేవి
గోగినేని భారతీదేవి (1908 - 1972) స్వతంత్ర సమర యోధురాలు మరియు సంఘ సేవిక.
ఈమె గుంటూరు జిల్లా, బాపట్ల తాలూకా, మాచవరం గ్రామములో వెలగా సుబ్బయ్యకు 15.8.1908 న జన్మించింది. ప్రముఖ స్వాతంత్ర్య యోధుడు, కర్షక నాయకుడు ఎన్.జి. రంగా ఈమెను 1924లో వివాహం చేసుకున్నారు. గుంటూరు శారదా నికేతన్ లోను, చెన్నైలోని విద్యోదయా పాఠశాల లోను విద్యాభ్యాసము చేసి, రంగాతో బాటు ఇంగ్లాండు వెళ్ళి ఆక్స్ ఫర్డ్ లో రస్కిన్ కళాశాలలో చదివింది.
స్వదేశము తిరిగి వచ్చిన పిదప భర్తతో బాటు స్వాతంత్ర్యోద్యమములో పాల్గొని కారాగారవాసం అనుభవించింది. 1931లో విదేశీ వస్త్ర బహిష్కరణోద్యమము సందర్భములో తెనాలిలో ఆరు నెలలు ఆందోళన చేసింది. సహాయ నిరాకరణోద్యములో పోరాడి వెల్లూరు జైలులో ఒక సంవత్సరము నిర్బంధించబడింది. వెంకటగిరిలో జమీందారీ రైతుల ఆందోళనలో దెబ్బలు తిన్నది. హరిజనోద్యమము, దళితులతో సహభోజనాలు, కులాంతర వివాహాలు మున్నగు పలు కార్యక్రమాలు జరిపింది.
ఈమె 1936 లో గుంటూరు జిల్లా బోర్డు సభ్యురాలుగా ఎన్నికయ్యారు.1940-42 మధ్య ఆంధ్ర కర్షక కాంగ్రెస్ కు అధ్యక్షురాలుగా చేసింది. 1946-47లో మద్రాసు రాష్ట్ర విద్యాసలహా సంఘమునకు సభ్యురాలు. 1956లో కృష్ణా జిల్లా ఘంటశాలలో ఆంధ్ర మహిళా అధ్యక్షురాలు. 1958-64 లో ఆంధ్ర ప్రదేశ్ శాసనమండలి సభ్యురాలుగా ఉన్నారు.
1952-53లో రాయలసీమ కరవు వచ్చినపుడు బాధితుల సహాయమనకై నిరంతరము శ్రమించింది. "అన్నపూర్ణ" అని కొనియాడబడింది.
నిడుబ్రోలులో భర్తకు చేదోడుగా ఉండి, చివరకు సెప్టెంబరు 21, 1972న మరణించింది.
అంగారకుడు (జ్యోతిషం)
అంగారకుడు ఉగ్ర స్వభావుడు. అధిపతి కుమారస్వామి. పురుష గ్రహం, రుచి చేదు, జాతి క్షత్రియ, అధి దేవత పృధ్వి, దిక్కు దక్షిణం, తత్వం అగ్ని, ప్రకృతి పిత్తము, ఋతువు గ్రీష్మం, లోహములలో ఇనుము, ఉక్కు, రత్నము పగడము, గ్రహ సంఖ్య ఆరు, భావరీత్యా దశమస్థానంలో స్థాన బలం కలిగి ఉంటాడు. గుణం తమో గుణం, ప్రదేశం కృష్ణా నది మొదలు లంక వరకు.
అంగారకుడు మృగశిర, చిత్త, ధనిష్ఠ నక్షత్రాలకు అధిపతి. శరీరావయావలో ఎముకలో మజ్జ, కండరాలు, బాహ్యంలో జ్ఞానేంద్రియాలు. అంగారకునికి సూర్యుడు, చంద్రుడు, గురువు 
మిత్రులు, శత్రువు బుధుడు, సములు శుక్రుడు, శని. 
అంగారక ప్రభావితులు పొడుగుగా దృఢంగా ఉంటారు. బంధువులంటే అపార ప్రేమ కలిగి ఉంటారు. అదుపు చేయ లేని ఆవేశ పరులు. విపరీత బంధు ప్రీతి కలిగి ఉంటారు. అధికారం, పదవి, సేవకులను కలిగి ఉంటారు. యంత్రములు, ఆయుధములు మొదలైన వాటిలో శిక్షణ పొందుటలో ఆసక్తుడు. అధిక దానధర్మములు కలిగి ఉంటారు.
అంగారకుడు ఎర్రని మేని ఛాయ కలవాడు. సన్నని నడుము, కండలు తిరిగిన శరీరం, వంకీల జుట్టు కల వాడు. వయసు పద హారు. ఎర్రని వస్త్రధారణ, శంఖం వంటి మెడ, వాహనం పొట్టేలు, ఆయుధం శూలం, మంగళప్రథమైన రూపము.
కుజు దశ ఏడు సంవత్సరాలు కనుక కుజుడికి అధిపతి అయిన కుమారస్వామి అష్టకం ఏడు సార్లు పారాయణం చేయాలి. సుబ్రహ్మణ్య ఆలయ స్తుతి దర్శనం చేయాలి.
షష్ఠి, సుబ్రహ్మణ్య షష్ఠి, సుబ్రహ్మణ్య జననం జరిగిన కృత్తికా నక్షత్రం రోజున సుబ్రహ్మణ్య స్వామికి ఆవుపాలతో అభిషేకం చేయాలి. సంతానం లేని దంపతులు ఏడు ఆదివారాలు కుమారస్వామి ఆలయానికి ప్రదక్షిణ చేయాలి. ఎర్రని పుష్పాల మాలతో సుబ్రహ్మణ్య స్వామిని పూజించాలి. కుజుని అధిపతి అయిన సుబ్రహ్మణ్య స్వామికి ఉపవాసం ఉండి కందిపప్పు బెల్లంతో చేసిన పదార్ధాలను నైవేద్యం పెట్టాలి. కార్యాలయాల్లో సుబ్రహ్మణ్య స్వామి పటం ఉంచి ధూపదీప నైవేద్యములు సమర్పించి కార్యక్రమాలు ప్రారంభించాలి. మంగళవారాలు సుబ్రహ్మణ్య స్వామి ఆలయాలను దర్శించుట చేయాలి. ఎర్రని వస్త్రాలను, ఎర్రని పండ్లను సుబ్రహ్మణ్య స్వామి ఆలయంలో దానం చేయాలి. స్త్రీలు ఎర్రని వస్త్రధారణ, పగడపు ఆభరణాలు ధరించి చేసి దుర్గాదేవిని పూజించుట, అమ్మవారికి ఎర్రని పూలను మాలలను సమర్పించి కుంకుమపూజ చేయాలి.దుర్గాదేవిని స్తుతించాలి. మంగళ వారాలు దుర్గాదేవి ఆలయదర్శనం చేసి ప్రదిక్షిణం చేసి స్తుతించి పూజించాలి. గణపతి స్తోత్రం చేయాలి. ఆంజనేయస్వామి దండకం స్తుతి చేయాలి. బలరామ ప్రతిష్ఠిత నాగావళీ నదీతీర పంచలింగాలను దర్శించాలి. మంగళ వారాలాలలో సింధూరవర్ణ ఆంజనేయ స్వామి దర్శనం, ప్రదిక్షిణం, స్తుతి చేయాలి. మంగళ వారం లేక కృత్తికా నక్షత్రం రోజున కుజుడికి శివాలయం లేక సుబ్రహ్మణ్యస్వామి ఆలయంలో ఏడు వేల కుజ జపం చేయించి ఎర్రని వస్త్రంలో కందిపప్పు మూట కట్టి దక్షిణ తాంబూలాదులతో బ్రాహ్మణులకు దానం ఇవ్వాలి. ఏడు మంగళవారాలు కుజుడికి ఉపవాసం ఉండి కుజ శ్లోకం డెబ్భై మార్లు పారాయణం చేసి ఏడవ వారం కందులు దానం ఇవ్వాలి. నానవేసిన కందులను బెల్లంతో కలిపి ఆవుకు తినిపించాలి. కోతులకు తీపి పదార్ధములు పెట్టాలి, ఎర్రమి కుక్కకు ఆహారం పెట్టాలి. మంగళ వారం రాగిపళ్ళెంలో కందిపప్పు పోసి దక్షిణ తాంబూలాలతో యువకుడికి దానం ఇవ్వాలి.
కుజుడు కటకంలో నీచ స్థితి పొందుతాడు. కటకం లగ్నం నుండి పన్నెండు భావాలలో ఉన్నప్పుడు ఆయాభావాలకు సంబంధించిన సమస్యలు ఉంటాయి కనుక వాటికి తగిన పరిహారాలు కింద ఇవ్వబడ్డాయి.
అంగారకుడు - గ్రహం
ఉన్నవ లక్ష్మీబాయమ్మ
ఉన్నవ లక్ష్మీబాయమ్మ దేశసేవిక, సంఘసంస్కరిణి. ఈమె ప్రముఖ సంఘ సంస్కర్త, స్వాతంత్ర్య సమరయోధుడు, రచయిత, విద్యాదాత అయిన ఉన్నవ లక్ష్మీనారాయణ సతీమణి. గుంటూరు శారదా నికేతనము స్థాపకురాలుగా ప్రసిద్ధి చెందినది.
లక్ష్మీబాయమ్మ నడింపల్లి సీతారామయ్య రామలక్ష్మమ్మ దంపతులకు 1882లో గుంటూరు జిల్లా ఫిరంగిపురం మండలం అమీనాబాదు గ్రామంలో మధ్యతరగతి నియోగి బ్రాహ్మణ కుటుంబంలో జన్మించింది. కుటుంబంలో అందరికంటే చిన్నదైన కారణంగా అభ్యుదయభావాలతో పాటు సాంప్రదాయక విద్యను అందుకున్నది. తన 10వ ఏట గుంటూరుజిల్లా వేములూరిపాడుకు చెందిన ఉన్నవ లక్ష్మీనారాయణతో 1892లో వివాహం జరిగింది.
1902లో ఉన్నవ దంపతులు గుంటూరుజిల్లాలో ఒక వితంతు శరణాలయం స్థాపించారు. ఎంతో సాహసంతో వితంతు పునర్వివివాహాలు జరిపించారు. ఇంతలో రాజమండ్రి నుండి కందుకూరి వీరేశలింగం పంతులు గారు ఈ దంపతుల్ని పిలిచారు. వీరేశలింగం అక్కడ స్థాపించిన ఆశ్రమం, శరణాలయ కార్యకలాపాలను ఈ దంపతులకు చూపించారు. అక్కడి వారంతా కలసి ఆశ్రమాన్ని ఎలా నిర్వహిస్తున్నారో వీరు పరిశీలించి ఒక్క సంవత్సరం పాటు అక్కడ గడించిన అనుభవంతో 1908లో ఉన్నవ దంపతులు గుంటూరు తిరిగి వచ్చారు. 1914నుండి స్వాతంత్య్రం సంపాదించుకోవాలనే ఆకాంక్ష భారతీయుల్లో బలంగా నాటుకుపోయింది. ఉన్నవ దంపతులతోపాటు అయ్యదేవర కాళేశ్వరరావు, రాయప్రోలు సుబ్బారావు, కాశీనాథుని నాగేశ్వరరావు పంతులు వంటి స్వాతంత్ర్య సమరయోధులు తరచూ పొట్లపూడిలో సమావేశమౌతుండేవారు. స్వరాజ్య సంపాదన గురించి ఆంధ్రరాష్ర్ట నిర్మాణానికై ఆలోచనలు జరిపేవారు.
1918లో ఉన్నవ లక్ష్మీబాయమ్మ, దేశభక్త కొండా వెంకటప్పయ్య ఇంట్లో వయోజనులైన స్త్రీలకు తీరిక సమయాలలో విద్యాబోధన, చేతిపనులు నేర్పేందుకు ఒక పాఠశాలను ప్రారంభించారు. ఆ పాఠశాల కాలక్రమంలో శారదా నికేతన్‌గా రూపొందినది. లక్ష్మీబాయమ్మ తన ఉత్తేజపూరిత ప్రసంగాలతో స్త్రీలు, విద్యార్థులను ఆకట్టుకునేవారు. జాతీయ విధానంలో స్త్రీవిద్య వ్యాప్తి చేయాలని 1922లో ఉన్నవ దంపతులు భావించారు. తెలుగు, సంస్కృత భాషలకు ప్రాధాన్యతనిస్తూ విద్వాన్‌, భాషాప్రవీణ పరీక్షలకు శారదానికేతన్‌లో తరగతులు నడిపారు. విదేశీవస్త్ర, వస్తు బహిష్కరణకు లక్ష్మీబాయమ్మ పిలుపునిచ్చారు. సంస్థకు చెందిన బాలికలతో పాటు వీరుకూడా నూలు వడికి ఖాదీని ధరించేవారు.
1930లో జరిగిన ఉప్పుసత్యాగ్రహం భారతీయులందరినీ ఏకత్రాటిపై నిలిచేలా చేసింది. ఆమె వ్యక్తి సత్యాగ్రహంలో పాల్గొనగా 1941 ఫిబ్రవరి 2న మూడవసారి అరెస్టుచేసి మూడునెలల శిక్ష నిమిత్తం రాయవేలూరు జైలుకు పంపారు. దేశసేవిక, సంఘసంస్కరిణి అయిన ఉన్నవ లకీబాయమ్మ తన 74వ ఏట 1956లో మరణించినది.
వేమవరపు రామదాసు
హానరబుల్ వేమవరపు రామదాసు పంతులు (1873 - 1944) ప్రముఖ న్యాయవాది, సహకారోద్యమ ప్రముఖుడు. అఖిల భారత సహకార సంస్థల సంఘానికి అధ్యక్షుడు. 1935 నుండి 1944లో మరణించేవరకు ఇండియన్ కో-ఆపరేటివ్ రివ్యూ పత్రికకు సంపాదకత్వం వహించాడు.
వేమవరపు రామదాసు కృష్ణా జిల్లాలోని వేమవరంలో 1873 అక్టోబరు నెలలో జన్మించాడు. ఈయన పసికందుగా ఉండగానే సంతానం లేని ఈయన పినతండ్రి రామదాసును దత్తతు తీసుకున్నాడు. మద్రాసు క్రైస్తవ కళాశాలలో, మద్రాసు న్యాయ కళాశాలలో విద్యాభ్యాసం పూర్తిచేసుకొని, రామదాసు అనతికాలంలోనే స్థానిక న్యాయవాద సంఘంలో (బార్) తనకంటూ ఒక ప్రత్యేక స్థానాన్ని సంపాదించుకున్నాడు.
1926 లో రెండవ వైస్రాయి కౌన్సిల్లో మద్రాసు ప్రాంతానికి ప్రాతినిధ్యం వహించాడు.
రామదాసు 1913లో బాపట్లలో జరిగిన తొలి ఆంధ్ర మహాసభ సమావేశాల్లో ప్రత్యేకాంధ్ర రాష్ట్ర తీర్మానాన్ని ప్రవేశపెట్టాడు. 1936లో కాకినాడలో జరిగిన ఆంధ్రమహాసభకు అధ్యక్షత వహించాడు. రామదాసు రాష్ట్ర సహకార సంఘానికి అధ్యక్షునిగాను, అఖిలభారత సహకార పత్రికాధిపతులుగాను ఉన్నాడు.
బోయ బొంతిరాల్ల
బోయ బొంతిరాల్ల కర్నూలు జిల్లా క్రిష్ణగిరి మండలములోని గ్రామం. ఇది పుర్వము చాలా సంవత్సరాల క్రింద నుంచి ఈ ఊరు ఉన్నది.
సెలీనా
సెలీనాగా ప్రసిద్ధురాలైన సెలీనా క్వింటిల్లా పెరెజ్ (Selena Quintanilla-Pérez) (ఏప్రిల్ 16, 1971 – మార్చి 31, 1995) ఒక మెక్సికన్-అమెరికన్ గాయని, గీత రచయిత్రి, నర్తకి, మోడల్, ఫాషన్ డిజైనర్, నటి మరియు రికార్డుల నిర్మాత. ఆమె The Queen of Tejano music గా ప్రజల మన్నన పొందింది.
సెలీనా తన 12వ యేటనే మొదటి ఆల్బమ్ విడుదల చేసింది. 1987లో తేజానో సంగీత అవార్డుల సందర్భంగా ఉత్తమ గాయని పురస్కారం పొందింది. EMI కంపెనీతో రికార్డుల కంట్రాక్టు చేజిక్కించుకొంది. 1990 దశకంలో ఆమె ప్రసిద్ధురాలయ్యింది. ప్రత్యేకంగా స్పానిష్ భాష మాట్లాడే దేశాలలో చాలా పేరు పొందింది. తన 23వ యేటనే సెలీనా హత్య చేయబడింది. సెలీనా అభిమానుల క్లబ్ ప్రెసిడెంట్ అయిన యోలాండా సాల్డివార్ (Yolanda Saldívar) అనే వ్యక్తి ఆమెను హత్య చేశాడు. ఆమె మరణించిన రెండు వారాలలోనే ఆమె పుట్టిన రోజును "Selena Day"గా టెక్సాస్‌ గవర్నర్ జార్జి బుష్ ప్రకటించాడు.
ఆమె జీవిత కథ ఆధారంగా "సెలీనా" అనే చిత్రం విడుదల అయ్యింది.
కోటగిరి వేంకట కృష్ణారావు
గంపలగూడెం రాజా కోటగిరి వెంకటకృష్ణారావు, కృష్ణా జిల్లా లోని గంపలగూడెం యొక్క జమీందారు. స్వాతంత్ర్య సమరయోధుడు, రాజకీయ నాయకుడు మరియు సంఘ సంస్కర్త. వెంకటకృష్ణారావు 1920లలో స్వాతంత్ర్యోద్యమంలో పాల్గొన్న తొట్టతొలి ఆంధ్ర ప్రాంతానికి చెందిన జమీందారు. ఈయన ఉప్పు సత్యాగ్రహం, సహాయనిరాకరణోద్యమాలలో పాల్గొని, అనేక మార్లు జైలుకెళ్ళాడు.
వెంకటకృష్ణారావు 1890లో ఖర సంవత్సర ఫాల్గుణ బహుళ పాడ్యమి నాడు నూజివీడులో పద్మనాయక వంశానికి చెందిన కుటుంబంలో చిన్నయ్య, సుబ్బాయమ్మలకు జన్మించాడు. ఈయన్ను జగన్నాథరావు, సుబ్బాయమ్మ దంపతులు దత్తత తీసుకున్నారు. ఈయన శృంగార తిలకము, యౌవననిగర్హణము, చాటు పద్యములు, శ్రీకృష్ణరాయనాటకావళి (అభినవ పాండవీయము, పాదుషా పరాభావము, బెబ్బులి, ప్రణయాదర్శణము అను నాలుగు నాటకాల సంపుటం), మాతృదేశము, విధి (పద్యకావ్యము), దేవదాసి (నాటకము), ఘోషావ్యాస ఖండనము మొదలగు రచలను చేశాడు. శ్రీకృష్ణరాయనాటకావళి నాటక సంపుటికి విశ్వనాథ సత్యనారాయణ పీఠిక వ్రాశాడు. తొలి మూడు కృతులలో శృంగార రసాన్ని పండించిన కోటగిరి ఆ తరువాత రచనలలో అంతే చక్కగా వీరరసాన్ని పండించాడని మిథునాపంతుల సత్యనారాయణశాస్త్రి ఈయన గురించి పేర్కొన్నాడు.
ఉప్పు సత్యాగ్రహం సమయంలో వెంకటకృష్ణారావు, విజయవాడ నుండి 120 మంది స్వఛ్ఛందసేవకులతో కాలినడకన కోనసీమను చేరి అక్కడ ఉప్పును తయారుచేసి చట్టాన్ని ధిక్కరించాడు. సాధారణంగా బ్రిటీషు వారికి అనుకూలంగా ఉండే జమిందారీ కుటుంబానికి చెందిన వెంకటకృష్ణారావు శాసనోల్లంఘనంలో పాల్గొనటం పలువురిని ఆశ్చర్యపరచింది. బ్రిటీషు పాలనలో జమీందారుదైనా, సామాన్యప్రజలదైనా బానిస బ్రతుకేనని, తన నాయకుడు మహాత్మా గాంధీ, ఆయన మాటే తనకు వేదమని చాటి, తీరాంధ్రలో ఉప్పు సత్యాగ్రహానికి మంచి ఊతమిచ్చాడు.
1975లో ఆంధ్ర విశ్వవిద్యాలయం ఈయన్ను కళాప్రపూర్ణ సత్కారంతో గౌరవించింది.
' బెబ్బులి 'లో నున్న పద్యములు కొన్ని యే ప్రబంధకవులు వ్రాయలేని తీరులలో వీరు వ్రాసిరి.సీ. ఆత్మగౌరవ రక్షణార్థమై యుసురు తృ
వెల్మ కులద్వేషి విజయరాముని సంహ
బాశ్చాత్యసేనకు భరతపుత్రుల బలో
జచ్చియో వగతుర వ్రచ్చియో దశదిగ్వి
గీ. మరణ మున్న దొకప్పుడు మానవులకు
సద్యశం బొక్కటే చిరస్థాయి గాన
యుద్ధరంగాని కురుక సన్నద్ధ పడుడు
దళిత పరిసంధులార ! ఓ వెలమలార !
శా. వాలున్ డాలును గేల గీల్కొలిపి దుర్వారాహవ ప్రాభవో
ద్వేలాభీల కరాళ విక్రమ కళావిస్తారులై భారతీ
యాలోక ప్రతిభావిశేషమున రాజ్యస్థాపనోత్సాహులై
లేలెండీ ! యిక వెల్మవీరులు యశోలేశంబు నాసింపుడీ !
సీ. హైదరు జంగు పాదాశ్రయ మొనరించి
ఉన్నంతలో దృప్తి నొందక వెలమరా
ఖండాంతరుల మైత్రి గావించి భారతీ
పద్మనాయకకుల ప్రాభవ ధ్వంసనో
గీ. యొక్కటై విధిబలము చేయూతనొసగ
తాండ్రకులుడు నిమిత్తమాత్రంబుగాగ
నీదు వధ విధానంబును నిర్వహించు,
నాత్మ సంరక్షణోపాయ మరసికొనుము.
మ. తరమౌనేనియు రామరాజ వరరక్తస్నిగ్ధ కాషాయ వి
స్ఫుర దాభీల తను ప్రకాశితుడనై చూపట్టునన్ దాకు డో
పరిపంధుల్ ! చవిగొండ్రు తాండ్రకుల పాపారాయ బాహాభయం
కర శాస్త్రీయ రణ ప్రభాకలిత తీక్ష్ణక్రోధ విక్రాంతినిన్.
తాడేపల్లి పతంజలి
తాడేపల్లి పతంజలిప్రస్తుతం తెలంగాణా రాష్ట్రములోని సంగారెడ్డి జిల్లా సదాశివపేట్ ప్రభుత్వడిగ్రీ కళాశాల లో అసొసియేట్ ప్రొఫెసర్ ఇన్ తెలుగు గా పనిచేస్తున్నారు.
నారాయణీయం (అనువాద గ్రంథం), మామాకలాపం (నాటకం)భవిష్య పురాణం(అనువాద గ్రంథం) బావనలు(కవిత్వం), నాటి భారతంలో నేటి సమాజం(విమర్శ), అన్నమయ్య అన్నమాట, అన్నమయ్య గీతోపదేశాలు, అన్నమయ్య కౌముది, అన్నమయ్య పదం పరమార్థం (విమర్శ) , శ్రీ శివ మంగళాచరణ సురభి, నమక చమక అర్థ తాత్పర్య విశేషాలు గ్రంథాలు ప్రచురించారు.
ప్రసిద్ధ తెలుగు దినపత్రిక సాక్షిలో అన్నమయ్య అన్నమాట పేరిట ఆన్నమయ్య కీర్తనలకు వ్యాఖ్య వ్రా సారు.
కొల్లా వెంకయ్య
కొల్లా వెంకయ్య 1910లో గుంటూరు జిల్లా పెదనందిపాడు గ్రామములో కొల్లా కృష్ణయ్య, రత్తమ్మ లకు జన్మించాడు.
ఊరిలోని పాఠశాలలో ప్రాథమిక విద్యనభ్యసించి, బాపట్లలొ ఉన్నత విద్య చేసాడు. మహాత్మా గాంధీ పెదనందిపాడు వచ్చిన సందర్భములో ఇచ్చిన ఉపన్యాసము విని ఉత్తేజితుడై జాతీయోద్యమానికి అంకితమయ్యాడు. 1929 డిసెంబరులో తూర్పు గోదావరి జిల్లా సీతానగరంలో జరిగిన హిందూస్థాన్ సేవాదళంలో స్వచ్ఛంద కార్యకర్తగా పనిచేశాడు. 1933లో గాంధీ కావూరు సందర్శించినపుడు కలిశాడు. 1934లో పబొంబాయిలో జరిగిన అఖిల భారత కాంగ్రెస్ మహాసభకు ప్రతినిధిగా వెళ్ళాడు.
గుంటూరులో ఉన్నవ లక్ష్మీనారాయణ, మాకినేని బసవపున్నయ్య మున్నగు వారితో పరిచయాలు ఏర్పడ్డాయి. కమ్యూనిస్ట్ పార్టీ సభ్యుడయ్యాడు. 1937 మేలో కొత్తపట్నంలో జరిగిన రాజకీయ పాఠశాలకు వెళ్ళాడు. ప్రజా ఉద్యమాలలో పాల్గొంటూనే ఆంధ్ర క్రైస్తవ కళాశాలలో బి.ఏ చేశాడు. 1940లొ తన వాటాగా వచ్చిన భూమిని అమ్మి పార్టీకి విరాళమిచ్చాడు. గుంటూరు జిల్లాలో రైతు సంఘ నిర్మాణం, రైతుకూలీ సంఘం, ఉద్యమ సమస్యలు, భూసంస్కరణలు, బంజరు భూముల పంపకం, ఆందోళనలు మున్నగు విషయాలలో ముందుండేవాడు. తెలంగాణా రైతాంగ సాయుధ పోరాటం మైదాన ప్రాంతీయ సంఘానికి కార్యదర్శిగా పనిచేశాడు. ఆ కాలమంతా వెంకయ్య రహస్య జీవనం గడిపాడు. అష్టకష్టాలు పడ్డాడు. ఓర్పు, నేర్పుతో రహస్య జీవితం గడిపిన అనంతరం మొదటి ఎన్నికలలో పాల్గొని శాసన సభ్యునిగా ఎన్నికయ్యాడు. కమ్యూనిస్ట్ కార్యకర్తగా, జిల్లా, రాష్ట్ర నాయకుడిగా అనేక సంవత్సరాలు కొనసాగాడు. సి.పి.యం పార్టీనుండి విడిపోయిన అనంతరం కొంతకాలం విప్లవ కమ్యూనిస్ట్ పార్టీలో తరిమెల నాగిరెడ్డితో కలిసి పనిచేశాఅడు. తదుపరి మార్క్సిస్ట్ - లెనినిస్ట్ కమిటీ పేరుతో విప్లవ గ్రూపుల ఐక్యతకై కృషి చేశాడు.తాను నమ్మిన సమసమాజ స్థాపనకు, కార్మికులు, రైతులు, అణగారిన ప్రజల శ్రేయస్సుకై నిరంతరం పాటుబడి 1997లో కన్నుమూశాడు.
1952లొ పొన్నూరు నియోజకవర్గం నుండి శాశన సభ్యునిగా యెన్నికయ్యారు MLA
1957 లో స్థానిక సంస్థల నియోజకవర్గం నుండి MLC శాశన మందలి సభ్యునిగా యెన్నికయ్యారు 
1962 లో తెనాలి నియోజకవర్గం నుండి పార్లమెంటు సభ్యునిగా MP యెన్నికయ్యారు
కల్లూరు సుబ్బారావు
కల్లూరు సుబ్బారావు (1897 - 1973), అనంతపురం జిల్లాకు చెందిన స్వాతంత్ర్య సమరయోధుడు. తెలుగు, కన్నడ పండితుడు, వక్త మరియు కవి. వృత్తిరీత్యా అధ్యాపకుడైన సుబ్బారావు 1920లలో స్వాతంత్ర్యోద్యమంలో చేరాడు.
సుబ్బారావు, అనంతపురం జిల్లా, హిందూపురానికి సమీపంలోని కల్లూరు గ్రామంలో 1897, మే 25న సూరప్ప, పుట్టమ్మ దంపతులకు జన్మించాడు. మదనపల్లెలోని జాతీయ కళాశాలలో 12వ తరగతి వరకు చదువుకున్నాడు. 17 ఏళ్ల వయసులో అనీబిసెంట్ ప్రసంగాన్ని విని, ఉత్తేజితుడై, జాతీయోద్యమంలో పాల్గొనటం ప్రారంభించాడు. 1920లో జరిగిన ఆంధ్రమహాసభలో పాల్గొని, అయ్యదేవర కాళేశ్వరరావు, దుగ్గిరాల గోపాలకృష్ణయ్య లతో స్నేహం పెంపొందించుకున్నాడు. 1921లో విజయవాడలో జరిగిన అఖిలభారత కాంగ్రెసు సమావేశాల్లో స్వచ్ఛందసేవకునిగా పనిచేశాడు. అనేక పర్యాయాలు జైలుకు వెళ్ళి, మొత్తం ఏడేళ్ల పాటు జైలు శిక్షను అనుభవించాడు. ఆంగ్లేయులు ఈయన్ను కాంగ్రెస్ పులి అని అభివర్ణించారు. బాబూ రాజేంద్ర ప్రసాద్ ఈయన్ను జైలుపట్టభద్రుడుఅని కొనియాడాడు. సుబ్బారావు లోకమాన్య అనే పత్రికకు సంపాదకత్వం వహించాడు.
స్వాతంత్ర్యం తర్వాత మద్రాసు రాష్ట్ర శాసనసభకు ఎన్నికయ్యాడు. 1955లో ఆంధ్రరాష్ట్ర శాసనసభకు, 1965లో ఆంధ్రప్రదేశ్ శాసనసభకు హిందూపురం శాసనసభ నియోజకవర్గం నుంచి శాసనసభ్యుడిగా ఎన్నికైనాడు. 1955లో శాసనసభ డిప్యూటీ స్పీకరుగా కూడా పనిచేశాడు. ఆంధ్రప్రదేశ్ ప్రదేశ్ కాంగ్రెస్ కార్యదర్శిగా కూడా పనిచేశాడు. 1967లో భారత ప్రభుత్వం ఈయనను పద్మశ్రీ పురస్కారంతో సత్కరించింది. సుబ్బారావు 1973, డిసెంబరు 21న మరణించాడు.
కన్నెగంటి నాసరయ్య
కన్నెగంటి నాసరయ్య గుంటూరు జిల్లా తెనాలిలో 1924లో ఒక సామాన్య కర్షక కుటుంబములో జన్మించాడు.
గ్రామములో విద్యాభాసము తదుపరి కర్షక క్షేత్రము నుండి కళాక్షేత్రము వైపు దృష్టి మరల్చాడు.1942లో నేతాజీ నాట్యమండలి స్థాపించాడు. జాతీయ నాయకుల చరిత్ర యక్షగానాలుగా మలచి వేలకొలది బుర్రకథలుగా చెప్పాడు. నాసరయ్య బుర్రకథలు ప్రజలను చైతన్య పరచి స్వాతంత్ర్య సమరోన్ముఖులను చేశాయి. స్వాతంత్ర్యానంతరం 'జనతా ఆర్ట్ థియేటర్' స్థాపించి సామాజిక సమస్యలను ప్రతిబింబించే "ఇదా ప్రపంచం", "పరివర్తన", "భయం", "భలేపెళ్ళి", "ఉలిపికట్టె", "చీకటితెరలు" మున్నగు నాటికలను తెలుగు దేశమంతటా ప్రదర్శించాడు. 'భయం' వందల ప్రదర్శనలకు నోచుకుంది. నాసరయ్య కృషి, ప్రజ్ఞాపాటవాలు 'తెనాలి పట్టణం సాంస్కృతిక కెంద్రం' అనే నానుడిని సార్ధకం చేశాయి. ఆరు పదులు పైబడిన కళాప్రస్థానములో ఎందరో నటీనటులను తీర్చిదిద్ది రంగస్థలానికి పరిచరయం చేశాడు. ఎన్నో సన్మానాలు, సత్కారాలు పొందినా నాసరయ్య నిగర్వి, నిరాడంబరుడు, పరిపూర్ణకళాకారుడు. 2004 సంవత్సరములో 'సేవామూర్తి' పురస్కారము అందుకున్నాడు.
చాగంటి భాస్కరరావు
డా. చాగంటి భాస్కరరావు గుంటూరు జిల్లా పర్చూరు గ్రామములో 1937లో ఒక ధనిక కర్షక కుటుంబములో పుట్టాడు. తాను నమ్మిన కమ్యూనిస్ట్ విప్లవ సిద్ధాంతానికి ప్రాణత్యాగము చేసిన దీక్షాతత్పరుడు.విద్యార్థిదశలోనే కమ్యూనిస్ట్ ఉద్యమము వైపు ఆకర్షించబడ్డాడు. గుంటూరులో వైద్యవిద్యనభ్యసిస్తూ జిల్లా విద్యార్థినాయకునిగా ముందుకొచ్చాడు. గుంటూరులో హోటల్ యజమానులకు వ్యతిరేకముగా, అధిక ధరలకు వ్యతిరేకముగా, విశాఖ ఉక్కు కర్మాగారము కొరకు ఆందోళనలు చేశాడు. మరొక వైపు వైద్య విద్య మంచి స్థానముతో పూర్తి చేశాడు.విద్యానంతరము విప్లవ భావాలతో విద్యార్థిలోకములో పెద్ద ఎత్తున సంచలనం సృష్ఠించాడు. మార్క్స్- లెనిన్ - మావో సిద్ధాంతాల పట్ల అచంచల విశ్వాసముతో నక్సల్బరీ రైతాంగ విముక్తి పోరాటము గురించి పెద్ద ఎత్తున ప్రచారం చేశాడు. మావో రచనలలో మొదటి భాగాన్ని అనువదించి, ప్రచురించి విప్లవకారులకు అందించాడు. "రణభేరి" అనే వ్రాత పత్రికను చేసి విప్లవ విద్యార్థులకు, కార్యకర్తలకు అందించాడు.1962లో రామ తులశమ్మను వివాహం చేసుకున్నారు. ఆయనకు ఇద్దరు కుమారులు, ఇద్దరు కుమార్తెలు.గుంటూరు జిల్లా కాజలో రాష్ట్ర మహిళా రాజకీయ పాఠశాలలో తత్వశాస్త్రం బోధించాడు.1968లో ఒంగోలులో ప్రజా వైద్యశాలను పేదప్రజలకు ప్రయోజనకరముగా నడిపి ఆదర్శప్రాయుడయ్యాడు. శ్రీకాకుళం విప్లవకారులతో కలిసి రాష్ట్ర రైతాంగ విముక్తి పోరాటాన్ని ప్రారంభించుటకు పూనుకున్నాడు. ఒడిషా సరిహద్దున గల మహేంద్రగిరి ప్రాంతములో తన కార్యక్రమాలు ప్రారంభించి ఇతర ప్రాంతాలకు విస్తరింపచేశాడు. నెలరోజుల్లో ఒరియా భాష నేర్చుకొని రైతులతో ఒకటైపోయాడు. నిరాడంబరత, క్రమశిక్షణ, మితభాషిత్వం ఆతని లక్షణాలు. దళాలు ఆర్థిక ఇబ్బందులతో ఉన్న సమయములో ఆస్తి, వైద్య పరికరాలు అమ్మి సహాయం చేశాడు. సహచరులకు భాస్కరరావు ఆదర్శ జీవితం క్రమశిక్షణ, ధైర్యం, నిబ్బరం బోధించింది. సోంపేట మైదాన ప్రాంతములో రైతాంగ విముక్తి పోరాటానికి నాయకత్వం వహించాడు. 1969 నవంబరులో మతలైపేట వద్ద గణపతి, మరిద్దరు సహచరులతో పట్టుబడ్డాడు. పోలీసు అధికారులు చేజిక్కిన వారిని తుపాకులకు ఎర చేశారు. 1969 నవంబరు 22 తేదిన శ్రీకాకుళం జిల్లాలో విప్లవ రూపురేఖలు దిద్దిన మేధావి నేలకొరిగాడు.
రామచంద్రాపురము (ఏ.కొండూరు)
రామచంద్రాపురము (ఏ.కొండూరు), కృష్ణా జిల్లా, ఏ.కొండూరు మండలానికి చెందిన గ్రామము.మా ఊరు కృష్ణా రెడి గారు చీమలపాడు గ్రామంలొ బ్యాంక్ సర్పంచి.సముద్రమట్టానికి 56 మీ.ఎత్తు Time zone: IST (UTC+5:30)
నూజివీడు, హనుమాన్ జంక్షన్, పాల్వంచ, విజయవాడN
రెడ్డిపాలెం, గంపలగూడెం, విస్సన్నపేట, తిరువూరు
ప్రాంతీయభాష: తెలుగు
కంభంపాడు, పుట్రేల నుండి రోడ్డు రవాణా సౌకర్యం కలదు. రైల్వేస్టేషన్; విజయచ్వాడ 55 కి.మీ
మేకా వెంకటాద్రి అప్పారావు
రాజా మేకా వెంకటాద్రి అప్పారావు, ఉయ్యూరు జమీందారు, కవి, సంస్కృత, పర్షియా భాషలలో పండితుడు. నాట్యము, జ్యోతిష్యము, చిత్రకళ, సంగీతము మొదలగు కళలో కూడా ఆయనకు ప్రవేశమున్నది.
వెంకటాద్రి అప్పారావు 1893, ఏప్రిల్ 29న నూజివీడులో జన్మించాడు. పెంచిన తండ్రి వెలమ వంశీయులైన రాజా రంగయ్యప్పారావు. ఆయనకు స్వతహాగా కవిత్వంపై ఆసక్తి కలగడంతో మెట్రిక్యులేషన్ పరీక్ష ఉత్తీర్ణుడైనా సంస్కృతాంధ్ర భాషలు నేర్చుకోవాలని శ్రద్ధ కలిగింది. గురువు ద్వారా కొంత, స్వాధ్యయనం ద్వారా కొంత పాండిత్యాన్ని సంపాదించాడు.
ఈయన తెలుగులో ధుర్యోధనాంతము (1915), ఆంధ్ర వీరలక్ష్మీవిజయము (1927) వంటి నాటకాలు రచించాడు. తన తండ్రి మేకా రంగయ్య అప్పారావు పట్టాభిషేక ఘట్టాన్ని వర్ణిస్తూ, రాజ్యలక్ష్మీ పరిణయం అనే సంస్కృత నాటకాన్ని రచించాడు. జయదేవుని గీతా గోవిందాన్ని "ఆంధ్రాష్టపదులు" పేరుతో తెలుగులోకి అనువదించాడు.
పర్షియా సాహిత్యంలో ప్రసిద్ధి పొందిన చారిత్రక గ్రంథం "షాహనామా" అనే గ్రంథాన్ని కొంత భాగం తెలుగులోకి అనువాదం చేసి ప్రచురించాడు.
ఈయన తండ్రి ఆజ్ఞను ఆనుసరించి, 1937లో విజయవాడలో ఎస్.ఎస్.ఆర్ ‍‍‍‍& సి.వి.ఆర్ ప్రభుత్వ కళాశాలను ప్రారంభించాడు.
హెన్రీ డేవిడ్ లీ
హెన్రీ డేవిడ్ లీ (డిసెంబరు 9, 1849 - మార్చి 15, 1928) లీ జీన్స్ ను రూపొందించిన హెచ్ డీ లీ మర్కెంటైల్ కంపెనీ వ్యవస్థాపకుడు.
వెర్మాంట్ లో పుట్టిన లీ, దక్షిణ ట్యున్ బ్రిడ్జ్ లో చదువుకొన్నాడు. 1862 లో ఓహియో లోని గాలియోన్ లో ఒక హోటల్ లో గుమాస్తాగా ఉద్యోగం ప్రారంభించాడు. సెంట్రల్ ఆయిల్ కంపెనీకి కూడా పనిచేసాడు.
క్షయ వ్యాధితో బాధపడుతున్న లీని వైద్యులు పడమటి వైపుగా జీవించమని చెప్పటంతో 1889 లో హెచ్ డీ లీ మర్కెంటైల్ కంపెనీ ని స్థాపించాడు. కన్సాస్ మరియు డెన్వర్ నగరాల మధ్యలో ఆహారాన్ని అందించే సంస్థగా అతి వేగంగా ఎదిగింది. కొంత కాలానికి పాఠశాలకి కావలసిన వస్తువులని కూడా తయారు చేయటం మొదలు పెట్టినది. పనిచేసే వేళల్లో ధరించవలసిన వస్త్రాలను రూపొందించే ప్రయత్నంలో ఉద్భవించినదే లీ జీన్స్.
జ్ఞానస్నానం
జ్ఞానస్నానం లేక బాప్తిజం (గ్రీకు పదమైన బాప్తిస్మా నుంచి వచ్చింది) అన్నది ఒక వ్యక్తిని మతపరమైన క్రతువు ద్వారా నీటిని ఉపయోగిస్తూ క్రైస్తవంలోకి స్వీకరించడానికి చేసే క్రైస్తవ మత సంస్కారం.
క్రైస్తవ ధార్మిక సువార్త ప్రకారం ఏసుక్రీస్తు జ్ఞానస్నాతుడయ్యాడు. జ్ఞానస్నానాన్ని ఏసుక్రీస్తు విధించిన పవిత్ర సంస్కారంగానూ, పవిత్ర విధిగానూ చెప్తారు. కొన్ని సందర్భాల్లో క్రైస్తవీకరణ (Christening) అని జ్ఞానస్నానాన్ని పిలిచినా సాధారణంగా క్రైస్తవీకరణ అన్న పదం పసిపిల్లలకు చేసే జ్ఞానస్నానాన్ని సూచిస్తుంది. బాప్తిజం అన్న పదాన్ని, ఈ ప్రక్రియను అనుసరించి బాప్తిస్ట్ చర్చిలకు ఆ పేరు వచ్చింది.
తొలినాళ్ళ క్రైస్తవులలో జ్ఞానస్నానం ప్రక్రియను నిర్వర్తించడానికి నీటిలో పాక్షికంగానో, పూర్తిగానో తడపడం తప్పినసరిగా ఉండేది, ఆ వ్యక్తిని పూర్తిగా నదులు, కాలువలు, కొలనులు వగైరాల్లో ముంచడం కానీ, పాక్షికంగా నిలబెట్టి వారిపై నీటిని పోయడం కానీ చేసేవారు.
మతం కోసం బలిదానం చేసినవారిని చర్చి చరిత్రలో రక్తంతో జ్ఞానస్నాతులయ్యారని గుర్తించింది, తద్వారా నీటి ద్వారా జ్ఞానస్నానం కాని బలివీరులు రక్షింపబడినట్టు చెప్పేందుకు సాధ్యపడింది. తర్వాత కాథలిక్ చర్చి మరణానికి ముందు జ్ఞానస్నానం పొందాలని ప్రయత్నించి, క్రతువు జరిగేలోగానే మరణించినవారు "కోర్కె ద్వారా జ్ఞానస్నానం" పొందినవారిగా గుర్తించింది. పసిపిల్లలకు జ్ఞానస్నానం చేయించే క్రైస్తవ సాధారణ ఆచారాన్ని పరిశీలిస్తే, 16వ శతాబ్దిలో స్విట్జర్లాండ్‌కు చెందని క్రైస్తవ మత సంస్కర్త హుల్‌డ్రైచ్ జ్వింగ్లి జ్ఞానస్నానం తప్పనిసరి అని అమలుచేయడాన్ని నిరసించేవరకూ, ప్రపంచవ్యాప్తంగా క్రైస్తవులందరికీ జ్ఞానస్నానం అన్నది రక్షణకు, ముక్తికి (సాల్వేషన్) ఒక విధంగా తప్పనిసరి అన్న భావం ఉన్నట్టు తెలుస్తుంది.
క్వాకర్లు, ద సాల్వేషన్ ఆర్మీ వంటి మతశాఖల వారు నీటికి బదులు పవిత్ర ఆత్మ ద్వారా జ్ఞానస్నానం (బాప్తిజం విత్ ద హోలీ స్పిరిట్) అన్న పద్ధతిని అనుసరిస్తారు. నీటితో జ్ఞానస్నానం చేసే పద్ధతుల్లో కూడా, జ్ఞానస్నానం ప్రక్రియ విషయంలో, ఆ క్రతువు ప్రాధాన్యతను గుర్తించడం విషయంలో భేదాలున్నాయి. ఎక్కువమంది క్రైస్తవులు "తండ్రి, కుమారుడు, పవిత్రాత్మల పేర్ల మీదుగా" జ్ఞానస్నానం పొందుతారు. (తర్వాత కొందరు ఆ వరుసలో గ్రేట్ కమిషన్ పేరును చేరుస్తారు) అయితే కొందరు కేవలం ఏసుక్రీస్తు పేరు మీదుగా మాత్రమే జ్ఞానస్నాతులవుతారు. మొత్తం 210 కోట్ల మంది క్రైస్తవుల్లో, ప్రపంచవ్యాప్తంగా సగానికి పైగా క్రైస్తవులు పసిపిల్లలను జ్ఞానస్నానం చేయిస్తారు. పసిపిల్లలకు జ్ఞానస్నానం చేయించడం కేథలిక్ చర్చి అనుసరించేవారిలో (1,100,000,000), తూర్పు సంప్రదాయ చర్చికి చెందిన (225,000,000), అత్యధికులైన ఆంగ్లికన్ కమ్యూనియన్, లూథరన్, తదితరుల్లో (77,000,000) పసిపిల్లలకు జ్ఞానస్నానం చేయించడం ఉంది. మిగతా వారు యుక్తవయస్సు వచ్చి నమ్మకాన్ని నిర్ధారించగలిగే విశ్వాసుల జ్ఞానస్నానమే నిజమైన జ్ఞానస్నానమని భావిస్తారు. కొందరు కనీసం మునగడం, కనీసం పాక్షికంగానైనా మునిగేలా తడవడం జ్ఞానస్నానం చేయించడానికి అవసరమని భావిస్తూండగా, మిగతావారు ఏదోక రూపంలో తల మీదుగా నీరు పడుతూంటే చాలని నమ్ముతున్నారు. బాప్తైజ్‌డ్ అన్న పదానికి ఎవరైనా వ్యక్తి పవిత్రీకరింపబడడం, ప్రారంభించడం చేసే ఏ సందర్భం కానీ, అనుభవం కానీ, ప్రక్రియకు కానీ వర్తించేలా వాడుక ఉంది.
తొలినాళ్ళ క్రైస్తవులలో జ్ఞానస్నానాన్ని పూర్తిగా కానీ, పాక్షికంగా కానీ నీటిలో తడపడం ద్వారా చేసేవారు. అయితే పండితుల్లో ఈ తడపడం అనేది ఎలా జరిగేదన్న విషయంపై భిన్నాభిప్రాయాలు ఉన్నాయి:
రైలు ప్రమాదాలు
భారతదేశంలోని రైల్వే వ్యవస్థ చాలా పెద్దది. తరచుగా అవి ప్రమాదాల పాలు అవుతున్నాయి. భారీ ప్రాణ నష్టం జరుగుతుంది. గాయాల పాలు అయిన వారి సంఖ్య కూడా ఎక్కువే. గాయపడిన వారిలో చాలామంది, అంగ వైకల్యం పొంది, జీవితంలో నిరాశ్రయులు అవుతున్నారు. ఈ గాయ పడిన వారు తొందరగానే మరణిస్తున్నారు. ఈ మరణాలు మనకి లెక్కలోకి రావటం లేదు. తేదీల వారీగా జరిగిన ప్రమాదాలు ఈ దిగువ చూడండి.
సునీల్
సునీల్ (Sunil) పేరుకు సంబంధించిన వ్యాసాలు
తిమ్మరాజు
తిమ్మరాజు తెలుగువారిలో కొందరి పేరు.
తిమ్మరాజు పేరుతో కొన్ని గ్రామాలున్నాయి:
యర్రగుంటకోట
యర్రగుంట్లకోట, వైఎస్ఆర్ జిల్లా, ఓబులవారిపల్లె మండలానికి చెందిన గ్రామము. పిన్ కోడ్ నం 516 105., ఎస్.టి.డి.కోడ్ = 08565. 
పూర్వం ఇది రాజులచేత పరిపాలించ బడిన గ్రామం.ఈ గ్రామాన్ని పూర్వం యర్ర రాజులు అనే వారు పరిపాలించడం వల్లనే ఈ గ్రామానికి యర్రగుంట కోట అని పేరు వచ్చింది.ఈనాటికి వారి కోటలు, ద్వారకాలు, ప్రహరి గోడలు ఉన్నాయి.మరియు వారిచే నిర్మించబడిన నూతి బావులు ఉన్నాయి.
ఈ గ్రామములో రెండు ప్రభుత్వ పాఠశాలలు, ఒక ప్రైవేటు పాఠశాల ఉన్నాయి.ఈ గ్రామములో కల ప్రభుత్వ పాఠశాల నుండి 2008వ సంవత్సరంలో "బాబ్జి అనే ఒక విధ్యార్థి "ఐఐఐటి"కి సెలెక్టు అయ్యాడు.తర్వాత 2013 వ సంవత్సరంలో "యర్రా.ఉదయ్ కుమార్ అనే విధ్యార్థి "ఐఐఐటి"కి సెలెక్టు అయ్యాడు.ఈ 2008_2014 సంవత్సరంలో ఎవరు సెలెక్టు కాలేదు.
[1] ఈనాడు కడప; 2014, ఫిబ్రవరి-28; 5వ పేజీ.
కొత్త రాజబాపయ్య
కొత్త రాజబాపయ్య, (జులై 1, 1913 - జూన్ 24, 1964) గుంటూరు జిల్లా తెనాలి తాలూకా సంగం జాగర్లమూడిలో 1913 జూలై 1వ తేదీన సామాన్య కర్షక కుటుంబములో రాజమ్మ, బుచ్చికోటయ్య దంపతులకు జన్మించాడు. ఉపాధ్యాయ వృత్తికి వన్నె తెచ్చిన మహా మనీషి.
ప్రాథమిక విద్య ఊరిబడిలో చదివి, తెనాలి, కొల్లూరు ఉన్నత పాఠశాలలలో ఉన్నత విద్య పూర్తి చేసి, గుంటూరు ఆంధ్ర క్రైస్తవ కళాశాలలో బి.ఎ చదివి, 1937లో బి.ఇ.డి చేశాడు.
1937-38 మధ్యకాలములో రేపల్లె ఉన్నత పాఠశాలలో సెకండరీ గ్రేడ్ ఉపాధ్యాయునిగా చేశాడు. 15 సంవత్సరాలు గణితోపాధ్యాయునిగా, 15 సంవత్సరాలు ప్రధానోపాధ్యాయునిగా పనిచేశాడు. లెక్కల ఉపాధ్యాయునిగా మంచి పేరు సంపాదించాడు. పర్యవేక్షణ లేని పరీక్షలు జరిపి, వ్యతిరేకత ఎదురైనా పరీక్షలు చక్కగా నిర్వహించి విద్యాశాఖాధికారుల మెప్పు పొందాడు. కూచిపూడి కోగంటి వారి ఉన్నత పాఠశాలలో ప్రధానోపాధ్యాయునిగా ఉన్నపుడు రాజబాపయ్య క్రమశిక్షణకు, లెక్కలు చెప్పే విధానానికి ముగ్ధులై విద్యార్థులు ఎన్నో మైళ్ళ దూరం నుండి నడచి వచ్చి చదువుకునేవారు.
ఉపాధ్యాయ వృత్తిలో ఎన్నో ప్రయోగాలు చేసిన రాజబాపయ్య విద్యాబోర్డులో, రాష్ట్ర విద్యా సలహా సంఘానికి సభ్యునిగా పనిచేశాడు. రాజబాపయ్య చేసిన విశిష్టసేవలకు గుర్తింపుగా 1964-65 సంవత్సరానికి జాతీయ ఉత్తమ ఉపాధ్యాయ పురస్కారాన్ని రాష్ట్రపతి సర్వేపల్లి రాధాకృష్ణన్ చేతుల మీదుగా తీసుకున్నాడు.
వృత్తే ప్రాణంగా బ్రతికిన రాజబాపయ్య 1964 జూన్ 24న గుండెపోటుతో మరణించాడు.
కొంగర సీతారామయ్య
కొంగర సీతారామయ్య ( మార్చి 3, 1891 - ఏప్రిల్, 1978) ప్రముఖ రంగస్థల నటుడు.
కళలకు నెలవైన తెనాలి తాలూకా మోరంపూడి గ్రామములో సామాన్య కర్షక కుటుంబములో జగ్గయ్య, రత్తమ్మ దంపతులకు 1891 మార్చి 3 న జన్మించాడు.
ఊరిబడిలో చదివిన సీతారామయ్య గ్రామములోనే నాటక సమాజము స్థాపించి గయోపాఖ్యానము ప్రదర్శించడం మొదలుపెట్టాడు. గంభీర స్వరముతో సీతారామయ్య చెప్పే పదాలకు, పాడే పద్యాలకు ప్రేక్షకులు పరవశులయ్యేవారు. 1918-19లో పక్కనే ఉన్న దుగ్గిరాలలో కృష్ణవిలాస సభ అనే నాటక సమాజము స్థాపించి, ఒక సభాస్థలి నిర్మించి, ఎంతో డబ్బు వ్యయము చేసి తెరలు వ్రాయించి లంకాదహనం, చిత్రనళీయం, బొబ్బిలి, చింతామణి, చంద్రహాస, సారంగధర, నాటకాలను జనరంజకముగా ప్రదర్శించాడు. పెనుతుఫాను తాకిడికి రంగస్థలము, పైరేకులు, హాలు శిధిలమయ్యాయి. పట్టుదలతో తెనాలి చేరి మరలా విశేషముగా డబ్బు ఖర్చుపెట్టి రంగస్థలం నిర్మించాడు. దానికి శ్రీకృష్ణ సౌందర్య భవనం అనే పేరు పెట్టాడు. కొంతకాలానికి దాని పేరు సీతారామ విలాస సభ గా మార్చాడు. స్వంత బృందాన్ని తయారు చేశాడు. రామదాసు, ప్రతాపరుద్రీయం, పృధ్వీరాజు, హరిశ్చంద్ర, లంకాదహనం, శ్రీకృష్ణతులాభారం మున్నగు నాటకాలన్నింటిలో సీతారామయ్యే నాయకగా నటించాడు. ప్రముఖ రంగస్థల నటులెందరో సీతారామ విలాస సభ సమాజములో సభ్యులు. అందరికీ గొప్ప పారితోషికాలు ఇచ్చేవాడు. ఎందరో కవులకు, గాయకులకు, పండితులకు, మిత్రులకు ఎనలేని దానాలు చేశాడు. సీతారామయ్య జాతీయవాది. ఎందరో దేశభక్తులను రహస్యంగా ఆదరించాడు. సామ్రాజ్యవాదాని ధిక్కరించిన దేశభక్తుడు. తెల్లని దుస్తులతో, తెల్లగుర్రం ఎక్కి భోగాలనుభవించిన వ్యక్తి, లక్షలాది విలువచేసే యావదాస్తిని కళాపోషణకు, కళాసేవకు అర్పించిన వదాన్యుడు.
తన గళాన్ని, నటకౌశలాన్ని కొడుకు కొంగర జగ్గయ్య కు వారసత్వముగా ఇచ్చిన సీతారామయ్య 1978 ఏప్రిల్ శ్రీరామనవమి నాడు మరణించాడు.
లెవీ స్ట్రాస్ అండ్ కో.
లెవీ స్ట్రాస్ అండ్ కో. డెనిం జీన్స్ లను తయారు చేసే ఒక ప్రైవేటు సంస్థ. 1853 లో లెవీ స్ట్రాస్ బవేరియా రాజ్యానికి చెందిన ఫ్రాంకోనియాలోని బుట్టెన్ హైం నుండి క్యాలిఫోర్నియా లోని సాన్ ఫ్రాన్సిస్కోకి వచ్చి తన సోదరుడు నిర్వహిస్తున్న వ్యాపారాన్ని పడమటి సముద్ర తీరాన నెలకొల్పు సందర్భంలో స్థాపింపబడింది. 1870 లలోనే డెనిం ఓవరాల్ లను రూపొందించినప్పటికీ, ఆధునికీ జీన్స్ 1920 వరకు రూపొందించబడలేదు. లెవీ స్ట్రాస్ యొక్క నలుగురు మేనల్లుళ్ళచే ప్రస్తుతం నిర్వహింపబడుతున్నది.
ప్రపంచవ్యాప్తంగా నెలకొని ఉన్న లెవీ స్ట్రాస్ మూడు విభాగాలుగా పనిచేస్తుంది. సాన్ ఫ్రాన్సిస్కో కేంద్రంగా లెవీ స్ట్రాస్ అమెరికా, బ్రసెల్స్ కేంద్రంగా లెవీ స్ట్రాస్ యూరోప్, మిడిల్ ఈస్ట్ మరియు ఆఫ్రికా, సింగపూర్ కేంద్రంగా ఏషియా పసిఫిక్ డివిజన్. ప్రపంచవ్యాప్తంగా 10,500 మంది పనిచేస్తున్న లెవీ స్ట్రాస్ రివెట్ లు వేసిన డెనిం జీన్స్ కి పెట్టింది పేరు.
1960, 70 లలో బ్లూ జీన్స్ కి ఉన్న ఆదరణ సంస్థ బాగా వృద్ధి చెందటానికి దోహదపడినది. జె. వాల్టర్ హాస్ సీనియర్, పీటర్ హాస్ సీనియర్, పాల్ గ్లాస్కో మరియు జార్జ్ పి. సింప్కిన్స్ సీనియర్ ల నాయకత్వంలో గ్రేట్ వెస్టర్న్ గార్మెంట్ కో. (GWG) అను కెనెడియన్ సంస్థను కైవసం చేసుకోవటంతో బాటు సరిక్రొత్త ఫ్యాషన్లు, మాడళ్ళను (స్టోన్ వాష్ లాంటివి) పరిచయం చేశాయి. ఇప్పటికి కూడా లెవిస్ స్టోన్ వాష్ లలో GWG సాంకేతికతనే ఉపయోగించటం విశేషం.
విశాఖపట్నం చేపలరేవు
ఇక్కడకు దగ్గరలోనే ఉన్న గంగవరం కూడా ఒక మత్స్యకార గ్రామం.
బసినాయుడుగారి పల్లి
బసినాయుడుగారి పల్లి, వైఎస్ఆర్ జిల్లా, రాజంపేట మండలానికి చెందిన గ్రామము
రమణాలవారి పాలెం
రమణాలవారి పాలెం, తాళ్ళూరు మండలంలోని ఒక గ్రామం.
తురకపాలెం
తురకపాలెం, తాళ్ళూరు మండలంలోని ఒక గ్రామం. పిన్ కోడ్: 523 264. ఎస్.టి.డి కోడ్:08593.
300 మొలల డాక్టర్లు ఈ ఊరిలో ఉన్నారట.
తురకపాలెం అన్న గ్రామనామాలు భాషావర్గ సూచిగా పరిశోధకులు వర్గీకరిస్తున్నారు.
ఊళ్ళో 600 ముస్లిం కుటుంబాలు ఒకే ఒక్క హిందూ కుటుంబం ఉన్నాయి.ఆ ఒక్క హిందూ కుటుంబం కోసం ముస్లిములు రామాలయం నిర్మించారు.
ఉత్తరాన ముండ్లమూరు మండలం, తూర్పున అద్దంకి మండలం, తూర్పున కొరిసపాడు మండలం, దక్షణాన చీమకుర్తి మండలం.
బగ్గిడి గోపాల్
బి.గోపాల్ గా ప్రసిద్దుడైన బగ్గిడి గోపాల్ ఒక ప్రముఖ తెలుగు సినీ దర్శకుడు. ప్రతిధ్వని సినిమాతో సినీరంగంలోకి ప్రవేశించాడు. గోపాల్ స్వస్థలం ప్రకాశం జిల్లా, టంగుటూరు మండలంలోని ఎం.నిడమలూరు గ్రామం. తండ్రి వెంకటేశ్వర్లు, తల్లి మహాలక్షమ్మ. పాఠశాల చదువులు కారుమంచిలో పూర్తిచేసుకొని, ఒంగోలులోని సి.ఎస్.ఆర్.శర్మ కళాశాలలో బియ్యే చదివాడు. చదువుకునే రోజుల్లోంచీ నాటకాల్లో పాల్గొనేవాడు. 
తర్వాత పి.చంద్రశేఖరరెడ్డి, కె.రాఘవేంద్ర రావు ల దగ్గర దర్శకత్వంలో శిక్షణ పొందాడు.
పెపె జీన్స్
పెపె జీన్స్ లండన్ ఐరోపాకు చెందిన ఒక వస్త్ర వ్యాపార సంస్థ. 1989 లో స్థాపింపబడినప్పటి నుండి చాలా దేశాలకు ఈ సంస్థ వ్యాపింపబడింది.
1973 లో జీన్స్ దుస్తుల వ్యాపారవేత్త అయిన శాంతిలాల్ ప్రమర్ చమురు అంగడిలో పనిచేస్తున్న నితిన్ షాను వాయిదాల పద్ధతిలో జీన్స్ అమ్మకందారుగా మార్చాడు. జీన్స్ దుస్తుల వ్యాపారంలోని ఉతుకుట, వస్త్ర ఎంపిక మరియు కుట్టటంలో మెళకువలను నేర్పాడు. దాని తర్వాత తన సొంత వ్యాపార స్థాపనకి నితిన్‌కు అతని సోదరులు అరుణ్ మరియు మిలన్ షాలు సహాయపడ్డారు. కెన్యాలో పుట్టిన ఈ సోదర త్రయం షోల్ మే లిమిటెడ్, పెపె జీన్స్ (Sholemay Ltd, Pepe Jeans) ని స్థాపించాలనే అలోచనకు వచ్చారు. కేవలం "పెపె" అయితే ఇంపుగా ఉంటుందని నిర్ణయించుకొన్నారు.
పశ్చిమ లండన్ లోని పోర్ట్ బెలో మార్గంలోని వ్యాపార సముదాయం లోని ఒక దుకాణంలో వారాంతాలు మాత్రం అమ్మకం జరిపేవారు. (అప్పటికి ముగ్గురికీ ఉద్యోగాలు ఉండేవి.) వారి వ్యాపారం వృద్ధి చెందటం గమనించిన శాంతిలాల్ ప్రమర్ (నితిన్ కి ఉద్యోగం ఇచ్చిన వ్యక్తి) వారి దుకాణంలో జీన్స్ ని అమ్మకానికి ఇచ్చేవాడు. 1975 కి లండన్ లోని నాలుగు ప్రదేశాల్లో వీరి దుకాణాలు ఉండేవి. జీన్స్ కి అప్పట్లో ఉన్న ఆదరణకి వారు పెపె జీన్స్ బొటీక్ ని కింగ్స్ మార్గంలో తెరిచారు. కార్నబీ స్ట్రీట్ లో 25,000 అడుగుల స్థలంలో మరొక బొటీక్ ని, ఆవన్ మోర్ ట్రేడింగ్ ఎస్టేట్ లో కార్మాగారాన్ని నెలకొల్పారు. 1980 నాటికి ఐరోపా లోనే పేరొందింది. 1989 కి అన్ని అమెరికన్ బ్రాండులని మించిపోయింది. ఇప్పుడు మనం చూస్తున్న చిహ్నము 1992 లో రూపొందించబడింది.
ఇతర జీన్స్ బ్రాండుల వలె కాకుండా పెపె వస్త్రాలను స్వయంగా తయారు చేస్తుంది.
ద్రోణవల్లి హారిక
ద్రోణవల్లి హారిక ప్రముఖ చదరంగ క్రీడాకారిణి. జనవరి 12, 1991లో గుంటూరు జిల్లాలో జన్మించింది. మహిళా గ్రాండ్ మాస్టర్, అంతర్జాతీయ గ్రాండ్ మాస్టర్ బిరుదులు పొందినది.
ఏడు సంవత్సరముల వయసులోనే చదరంగం నేర్చి ఆసియా ఖండపు పది సంవత్సరాలలోపు వయస్సు (U-10) మరియు పన్నెండు సంవత్సరాలలోపు వయస్సు (U-12) పోటీలలో మొదటి స్థానము సంపాదించింది. ముంబై లో 2003లో జరిగిన కామన్ వెల్త్ చదరంగపు క్రీడలలో మహిళా విభాగములో రెండవ స్థానము పొందింది.
హారిక మూడు ప్రపంచ యువ చదరంగ బిరుదులు స్వంతము చేసుకున్నది.
లెవీ స్ట్రాస్
లెవీ స్ట్రాస్ (ఫిబ్రవరి 26, 1829 – సెప్టెంబరు 26, 1902) అమెరికా కి వలస వచ్చి బ్లూ జీన్స్ ని రూపొందించిన తొలి సంస్థ లెవీ స్ట్రాస్ అండ్ కో. ని 1853లో క్యాలిఫోర్నియా కి చెందిన సాన్ ఫ్రాన్సిస్కో లో నెలకొల్పిన ఒక జర్మన్ యూదు.
లెవీ స్ట్రాస్ లోయ్బ్ ష్ట్రౌస్స్ గా జర్మనీలోని బవేరియా కి చెందిన ఫ్రాంకోనియన్ ప్రాంతం బుట్టెన్ హైం లో హిర్ష్ఖ్ ష్ట్రౌస్స్(Hirsch Strauss) మరియు రెబెక్కా హాస్ ష్ట్రౌస్స్ (Rebecca Haass Strauss) కి జన్మించాడు. తన 18వ ఏట ష్ట్రౌస్స్, తల్లి, ఇద్దరు సోదరీమణులతో అమెరికా లోని న్యూ యార్క్ నగరంలో తన సోదరులు జోనాస్ మరియు లూయిస్ నడుపుతున్న జె. ష్ట్రౌస్స్ బ్రదర్ అండ్ కో. అను దుకాణంలో చేరాడు. 1850 నాటికి ష్ట్రౌస్స్ తనని తాను లెవీ అని వ్యవహరించుకోవటం మొదలు పెట్టాడు.
శాన్ ప్రాన్సిస్కో లో కూడా ఒక దుకాణం తెరవాలనుకొన్న ష్ట్రౌస్స్ కుటుంబం లెవీని అందుకు ఎన్నుకొన్నారు. అప్పటికే అమెరికన్ పౌరత్వాన్ని పొందిన లెవీ మార్చి 1853 నాటికి శాన్ ప్రాన్సిస్కో చేరాడు.
లెవీ స్ట్రాస్ అండ్ కో. ని స్థాపించిన లెవీ అందులో సోదరుని వద్ద నుండి తెప్పించుకొన్న వస్త్రాలు, పరుపులు, దువ్వెనలు, పర్సులు మరియు చేతిరుమాళ్ళను అమ్మటం మొదలుపెట్టాడు. పశ్చిమాన చిన్నపాటి జనరల్ స్టోర్లకు, పురుషుల సామాగ్రి అమ్మే దుకాణాలకు అమ్మేవాడు. 1856 లో లెవీ సోదరి ఫ్యాన్నీ, తన భర్త డేవిడ్ స్టర్న్ తమ అబ్బాయి జాకబ్ తో కలసి న్యూ యార్క్ నుండి శాన్ ప్రాన్సిస్కో చేరారు.
1870 లో జాకబ్ డెవిస్ అనే నెవాడా కు చెందిన దర్జీ మగవారు పని చేసే వేళల్లో వేసుకొనే ప్యాంట్లలో వత్తిడికి గురి అయ్యే ప్రదేశాలను గుర్తించాడు. ఈ ప్రక్రియకి పేటెంటు పొందాలనుకొన్నాడు కానీ తన వ్యాపారానికి ఒక భాగస్వామి కావాలనుకొన్నాడు. లెవీ వద్ద వస్త్రాలను కొంటూ ఉండటం వలన అతని సహాయం కోరాడు. మే 20, 1873 న ష్ట్రౌస్స్ మరియు డేవిస్ డెనిం వర్క్ ప్యాంట్ ల జేబులను రాగి బొత్తా(రివెట్)ల తో బలపరచే ప్రక్రియకి యునైటెడ్ స్టేట్స్ పేటెంట్ #139121 ని అందుకొన్నారు. న్యూ హ్యాంప్ షైర్ లోని మ్యాంచెస్టర్ కి చెందిన అమోస్కియగ్ మ్యాన్యుఫ్యాక్చరింగ్ కంపెనీ తయారు చేసే వస్త్రంతో లెవీ స్ట్రాస్ అండ్ కో. ప్రఖ్యాత లెవీస్ బ్రాండు జీన్స్ ని రూపొందించటం మొదలుపెట్టినది.
సెప్టెంబరు 26, 1902 న లెవీ తన 70వ ఏట కన్ను మూశాడు. అవివాహాతుడిగానే మిగిలిపోయిన లెవీ తన వ్యాపారాన్ని తన మేనల్లుళ్ళు జాకబ్, సిగ్మండ్, లూయిస్ మరియు అబ్రహం స్టర్న్ (ఫ్యాన్నీ మరియు డేవిడ్ స్టర్న్ ల పుత్రులు)లకు రాసిచ్చాడు.
అన్నాప్రగడ కామేశ్వరరావు
అన్నాప్రగడ కామేశ్వరరావు ప్రముఖ స్వాతంత్ర్య సమరయోధుడు.
గుంటూరు జిల్లా నరసరావుపేట  తాలుకా కనుపర్తి లో 1902, అక్టోబరు 21 న జన్మించాడు. మెట్రిక్యులేషన్ వరకు విద్యనభ్యసించాడు. మొదటి ప్రపంచ యుద్ధము లో మిలటరీలో చేరి పనిచేశాడు. 1922లో గుంటూరు పన్నుల నిరాకరణోద్యమంలో పాల్గొని జైలుకు వెళ్ళాడు. ఆ తర్వాత ఉప్పు సత్యాగ్రహం లో పాల్గొని మళ్ళీ జైలుశిక్ష అనుభవించాడు. 1931లో రహస్యంగా రష్యా చేరుకున్నాడు. 1936లో కొత్తపట్నం వద్ద రాజకీయ పాఠశాల నడిపాడు. యువతరానికి విప్లవ భావాలు నేర్పుతున్నాడని అప్పటి ఆధ్వర్యములోని ప్రభుత్వము పాఠశాలను మూసివేయించింది.
క్విట్ ఇండియా ఉద్యమం లో పాల్గొని వెల్లూరు, తంజావూరు జైళ్ళలో శిక్షననుభవించాడు. 1946లో ఉమ్మడి మద్రాసు రాష్ట్ర శాసనసభ కు ఎన్నికయ్యాడు. గుంటూరు నుండి శాసనసభకు ఎన్నికైన తొలి శాసనసభ్యుడు.
అనిసెట్టి సుబ్బారావు
అనిసెట్టి సుబ్బారావు (1922-1981), స్వాతంత్ర్య సమరయోధుడు, తెలుగు సినిమా రచయిత మరియు ప్రగతిశీల కవి, నాటక కర్త.
ఈయన రచనలలో అగ్నివీణ (1949), బిచ్చగాళ్ల పదాలు ప్రముఖమైనవి. ఈయన ప్రముఖ నాటకాల్లో రక్తాక్షరాలు (1943), అనిశెట్టి నాటికలు (1945), శాంతి (1951), మా ఊరు (1954) చెప్పుకోదగినవి. సుబ్బారావు కొన్నాళ్ళు ప్రజాశక్తి, అభ్యుదయ పత్రికలకు సంపాదకునిగా పనిచేశాడు. 1942లో మరియు 1944లో స్వాతంత్ర్యోద్యమంలో పాల్గొని జైలుకెళ్ళాడు. కమ్యూనిజం వైపు ఆకర్షితుడై తన నాటకాల ద్వారా ఆ సిద్ధాంతాలను ప్రచారం చేశాడు. 1955లో రచయితగా తెలుగు సినీరంగంలో అడుగుపెట్టాడు.
సుబ్బారావు, మహాకవి శ్రీశ్రీకి బాగా సన్నిహితుడు. సుబ్బారావు మరణించిన తర్వాత మద్రాసులోని సంతాప సభలో శ్రీశ్రీ 'నాకు అనిశెట్టి, ఆరుద్ర అ-ఆ’ లాంటివారు. అ-పోయింది. ఆ- మిగిలింది’ అని చెప్పి క్లుప్తంగా తమ అనుబంధాన్ని తెలిపి ముగించాడు.
అనిసెట్టి పుట్టింది ఆగర్భ శ్రీమంతుల ఇంట్లోనే గాని అతడు తన చుట్టూ వున్న ఆగర్భ దరిద్రుల ఆర్తనాదాలనే విన్నాడు. తండ్రి కోటి లింగం కోటికి పడగెత్తగల శ్రీమంతులు. నరసరావుపేటలోనూ, చిలకలూరిపేటలోనూ ఆయిల్‌ మిల్లులు, ఇరవై లారీలు ఉండేవి. తండ్రికి మిల్లులోని పనివాళ్ళు ఒకసారి సమ్మె చేస్తే అనిసెట్టి ఆ కార్మికుల పక్షమే వహించి తండ్రికి కోపం తెప్పించాడు. 1941 నాటికి గుంటూరు హిందూ కళాశాలలో బి.ఎ. పట్టా పుచ్చుకొన్న అనిసెట్టిని అతని తండ్రి 'లా' చదవడానికి మద్రాసు పంపించాడు.
తెలుగు సినిమాలు 2010
బృందావనం
కోతిమూక
కోతిమూక 2010 లో విడుదలవ్వబోతున్న తెలుగు చిత్రం. ప్రముఖ హాస్య నటుడు ఏ.వి.ఎస్ దర్శకత్వంలో తెలుగు చిత్ర పరిశ్రమలోని దాదాపు అందరు హాస్య నటులు నటిస్తున్న చిత్రం.
స్నేహగీతం
స్నేహగీతం 2010 లో విడుదలైన తెలుగు చిత్రం. లార్స్కో చిత్ర పతాకంపై లగడపాటి శ్రీధర్ నిర్మాతగా మధురా శ్రీధర్ దర్శకత్వంలో రూపొందిన చిత్రం.
కొమరంభీమ్ (సినిమా)
కొమరంభీమ్ 2010 లో విడుదలైన తెలుగు చిత్రం. అల్లాణి శ్రీధర్ దర్శకత్వంలో గిరిజన పోరాట యోధుడు కొమరం భీమ్ జోవితం ఆధారంగా నిర్మించిన చిత్రం. భూపాల్ రెడ్డి ప్రధాన పాత్రను పోషించాడు. ఈచిత్రం నిర్మాణానంతరం దాదాపు 20 సంవత్సరాలకు విడుదలయ్యింది. విడుదలకు ముందే ఈ చిత్రం ఉత్తమ దర్శకత్వానికి మరియు ఉత్తమ జాతీయ సమగ్రతా చిత్రంగా రెండు నంది పురస్కారములను సాధించింది.
పూసపాటి విజయానంద గజపతి రాజు
క్రికెట్ ప్రపంచంలో విజ్జీగా పేరొందిన పూసపాటి విజయానంద గజపతి రాజు (1905-1965) భారతీయ క్రికెట్ కెప్టెన్, రాజకీయ నాయకుడు. విజయనగర గజపతి వంశానికి చెందిన యువరాజు.
విజయానంద గజపతి, విజయనగరం పాలకుడైన పూసపాటి విజయరామ గజపతిరాజు రెండవ కుమారుడు. ఈయన 1905, డిసెంబర్ 28న జన్మించాడు. ఈయన మహారాజకుమార్ అన్న రాచరిక పట్టం పొందాడు. 1922లో తండ్రి మరణం తర్వాత కుటుంబం బెనారస్ ఎస్టేటును వారసత్వంగా పొంది, 1923 ఫిబ్రవరీలో కాశీపూర్ జమిందారు రాజా ఉదయరాజ్ సింగ్ యొక్క పెద్దకూతురు భగీరథీ దేవిని వివాహమాడాడు. ఈయన విద్యాభ్యాసం అజ్మీరులోని ప్రిన్సెస్ కళాశాల, హెయిల్స్‌బరీ మరియు ఇంగ్లాండులోని ఇంపీరియర్ సర్వీసు కాలేజీలలో సాగింది. టెన్నీస్ మరియు క్రికెట్ క్రీడలలో మంచి ప్రావీణ్యం సంపాదించిన విజ్జీ చేయితిరిగిన వేటగాడు కూడా. ఈయన 383 సింహాలను వేటాడాడని ప్రతీతి. అయితే ఈయన 1965, డిసెంబరు 2న కాన్పూరు సమీపంలో ఒక చెరుకు తోటలో ఏనుగుపై ఎక్కి వేటాడుతుండగా, గాయపడిన సివంగి లంఘించగా, ఏనుగు పైనుండి జారిపడిన ప్రమాదంలో కిడ్నీ దెబ్బతిని మరణించాడు.
విజ్జీ కేవలం మూడు టెస్టు క్రికెట్ మ్యాచ్‌లు ఆడాడు. ఈయన 1936లో ఇంగ్లాడు పర్యటించిన భారతజట్టుకు నేతృత్వం వహించాడు. ఆ సంవత్సరమే ఇంగ్లాడుకు చెందిన ఏడవ ఎడ్వర్డ్ రాజు జన్మదిన సందర్భంగా ఈయన్ను బ్రిటీషు ప్రభుత్వం సర్ బిరుదుతో సత్కరించింది. 1953లో ఆంధ్ర క్రికెట్ సమాఖ్యను స్థాపించి దానికి అధ్యక్షుడిగా ఎంపికయ్యాడు. ఆ సమయంలోనే ఉత్తరప్రదేశ్ క్రికెట్ సమాఖ్యకు కూడా అధ్యక్షుడిగా ఉన్నాడు. భారత క్రికెట్ చరిత్రలో ఒకే సమయంలో రెండు రాష్ట్రాల క్రికెట్ సంఘాలకు అధ్యక్షుడిగా ఉండే గౌరవం పొందిన వ్యక్తి ఈయన ఒక్కడే. విజ్జీ 1954 నుండి 1957 వరకు బి.సి.సి.ఐ అధ్యక్షునిగా పనిచేశాడు. సంయుక్త పరగణాల్లో, స్వాతంత్ర్యం తర్వాత ఉత్తరప్రదేశ్లో క్రికెట్ అభివృద్ధికి విశేషకృషి చేశాడు.
మన దేశ స్వాతంత్ర్యపోరాటంలో, రాజకీయాలలో విజ్జీ చురుకుగా పాల్గొన్నాడు. 1937లోఉత్తరప్రదేశ్ రాష్ట్రప్రభుత్వంలో న్యాయశాఖ మంత్రి పదవిని నిర్వహించాడు. 1941లో మహాత్మా గాంధీ పిలుపును అనుసరించి వ్యక్తిసత్యాగ్రహంలో పాల్గొన్నాడు. 1942లో క్విట్ ఇండియా ఉద్యమకాలంలో రాజకీయాలలో ప్రముఖ పాత్ర వహించాడు. బెనారస్‌లో ఉన్న తన భవనంలో అనేకమంది రాజకీయవేత్తలకు ఆశ్రయం ఇచ్చాడు. 1942లో ఆంధ్రమహాసభ అధ్యక్షుడిగా ప్రత్యేక ఆంధ్రరాష్ట్రం కోసం సర్ స్టాఫర్డ్ క్రిప్స్ వద్దకు రాయబారం వెళ్ళాడు. కొంతకాలం పార్లమెంట్ సభ్యుడిగా ఉన్నాడు. బ్రిటిష్ ప్రభుత్వం ఇచ్చిన సర్ బిరుదును విసర్జించాడు.
అందాల రాముడు
"అందాల రాముడు" పేరుతో వచ్చిన సినిమాలు
అందాల రాముడు (2006 సినిమా)
అందాల రాముడు, 2006లో విడుదలైన ఒక తెలుగు సినిమా. అంతవరకూ హాస్యనటుడుగా ఉన్న సునీల్ ఈ చిత్రంలో కథానాయకునిగా నటించాడు. ఈ చిత్రం విజయవంతమయ్యింది. "సుందరపురుషన్" అనే తమిళ చిత్రానికి ఇది పునర్నిర్మాణం.
ఒక పల్లెటూరులో రాముడు (సునీల్) అనే కుర్రవాడు చిన్నప్పటినుండి రాధ (ఆర్తి అగర్వాల్)ను ప్రేమించాడు. అయితే సవతి తల్లి అంటే ఇష్టంలేక ఇంటిలోంచి పారిపోతాడు. పన్నెండేళ్ళ తరువాత, తండ్రి మరణించాక, రాధ మీద ప్రేమతో తన వూరికి తిరిగి వస్తాడు. తన సవతి తమ్ముడిని (వేణుమాధవ్) ప్రేమగా చేరదీస్తాడు.
కాని రాధ రఘు (ఆకాశ్) అనే నిరుద్యోగిని ప్రేమిస్తుంది. ఇది ఇష్టంలేని రాధ తండ్రి (కోట శ్రీనివాసరావు) ఒక నెలలో రఘుకు ఉద్యోగం వస్తే రాధనిచ్చి అతనికి పెళ్ళి చేస్తానని మాట ఇస్తాడు. ఈ సంగతి తెలియని రాముడు రఘుకు ఉద్యోగం ఇస్తాడు. కాని అన్న మీది ప్రేమతో ఈ పెళ్ళి ఆపాలని రాముడి తమ్ముడు ఒక హత్యానేరంలో రఘును ఇరికించి జైలుకు వెళ్ళేలా చేస్తాడు. ఈ పరిస్థితులలో రాధ పెళ్ళి రాముడితో అవుతుంది. తరువాత రాముడికి తన తమ్ముడు చేసిన పని (రఘును హత్యానేరంలో ఇరికించడం) తెలుస్తుంది.
బ్రహ్మలోకం టు యమలోకం వయా భూలోకం
బ్రహ్మలోకం టు యమలోకం వయా భూలోకం 2010 లో విడుదలైన తెలుగు చలన చిత్రం. గొల్లపాటి దర్శకత్వంలో డాక్టర్ రాజేంద్రప్రసాద్,శివాజీ మరియు ఆర్తీ అగర్వాల్ మొదలగు నటులు నటించారు.
వాసు (సినిమా)
వాసు 2002 లో విడుదలైన తెలుగు చిత్రం. ప్రముఖ నటుడు వెంకటేశ్, భూమిక ప్రధాన తారాగణంగా కరుణాకరన్ దర్శకత్వంలో కె.ఎస్.రామారావు నిర్మించిన చిత్రం. ఇందులోని పాటలన్నీ అత్యంత ప్రజాదరణ పొందాయి. ప్రముఖ గాయకుడు పద్మశ్రీ ఎస్.పి.బాలసుబ్రమణ్యం ఇందులో పాడిన నీజ్ఞాపకాలే నన్ను తడిమేలే పాటకు గానూ 2002 సంవత్సరపు నంది పురస్కారాన్ని అందుకొన్నారు.
వాసు (వెంకటేష్) పోలీసు అధికారి రావు (విజయకుమార్) కొడుకు. గ్రాడ్యుయేషన్ పూర్తి కాగానే కాలేజీ క్యాంటీన్ నడుపుతుంటాడు. దాంతోపాటు ఒక సంగీత పాఠశాలను కూడా నడుపుతూ చిన్నపిల్లలకు సంగీతం నేర్పిస్తూ జీవితం సాగిస్తుంటాడు. వాసు తండ్రి తనలాగే తన కొడుకును కూడా ఎప్పటికైనా ఒక ఐ. పి. ఎస్ అధికారిగా చూడాలనుకుంటూ ఉంటాడు. కానీ వాసుకు మాత్రం సంగీతంపై ఆసక్తి ఉంటుంది. ఎలాగైనా అందులో మంచి పేరు సాధించాలనుకుంటూ ఉంటాడు. అదే సమయంలో ఈ లోపు వాసు దివ్య (భూమిక) అనే అమ్మాయిని చూసి ఆమెతో ప్రేమలో పడతాడు. ఆమె దృష్టిలో పడాలని నానా రకాలుగా ప్రయత్నించి నవ్వులపాలవుతుంటాడు.
ఒకసారి తన దగ్గర పనిచేసిన ఎస్సై కొడుకు (బ్రహ్మాజీ) ఐ. పి. ఎస్ కి ఎంపికై రావు ఆశీర్వాదం కోసం వస్తాడు. రావు గారే తన స్ఫూర్తి అని గర్వంగా చెబుతాడు. ఆయన మాత్రం కొడుకు తన మాట ఎందుకని వినడం లేదో అని బాధపడి అతన్ని కొడుక్కి నచ్చజెప్పమంటాడు. కానీ వాసు మాత్రం తనదగ్గరున్న సంగీత విద్యను ప్రదర్శించి అతని మెప్పును పొందుతాడు.
ఒకసారి రావు వాసు బయట కొంతమందితో గొడవపడ్డం చూసి అతని ప్రవర్తన నచ్చక ఇంట్లోంచి బయటకు వెళ్ళగొడతాడు. కానీ అతను బయటకు వెళ్ళేటపుడే దివ్య తన లగేజీతో ఆ ఇంట్లో ప్రవేశిస్తుంది. దివ్య రావు చిన్నప్పటి స్నేహితుడి కూతురని వాసుకు తరువాత తెలుస్తుంది. ఆమెకు దగ్గరవడానికి తాను సంగీతం జోలికి వెళ్ళనని వాళ్ళ నాన్నను నమ్మించి మళ్ళీ ఇంట్లోకి వస్తాడు. కానీ రహస్యంగా సంగీత సాధన కొనసాగిస్తూ ఉంటాడు. దివ్య కూడా సంగీతంలో అతని ప్రతిభను గుర్తించి అతన్ని ప్రోత్సహిస్తుంటుంది.